
Endelig er vi fri for 10 år med det, som SEEErER VT 
racisternes, krigsmagernes, klimaskeptikernes 
og overklassens yndlingsregering i mands minde. 


S-SF gik tilbage og står svagt som sejrsherrer. De bliver derfor nødt til at læne sig op af De Radikale 
for at opnå flertal. De Radikale holder altså nøglebundtet til ministerierne for S-SF og "kongermager- 
partiet" har en tradition for at tage sig klækkeligt betalt på arbejderklassens bekostning. 


Hvis en ny regering skal presses til at føre rød politik, skal der bygges bevægelse fra neden. 
Enhedslisten fik et fortræffeligt valg, som vi er stolte og glade for. 

Men hvad er perspektiverne for at bygge modstand mod krisepolitik, krig og kapitalisme med 12 
mandater? 





Læs mere om valget inde i avisen 











Nye udfordringer 


10 år med VKO er slut. DF er gået 
tilbage, Enhedslisten har mere end 
tredoblet stemmetallet fra 2007 og 
har med 12 mandater sit bedste valg- 
resultat nogensinde. Det giver håb og 
selvtillid til alle, der ønsker et mere 
solidarisk og anti-racistisk samfund. 


m 
Libyen - hvad nu? 
Er krigen i Libyen vundet? Kan Anders 
Fogh Rasmussen snart stille sig op 
på et hangarskib og erklære missio- 
nen for fuldført, som George W. Bush 
gjorde det - mindre end halvanden 
måned efter angrebet blev indledt på 
Irak i 2003? Der kan ikke længere 
være tvivl om, at Gaddafiregimet er 
faldet, men hvilken fremtid venter 
den libyske befolkning? 

UGES 
for Enhedslisten 


10 år med VKO er slut. DF er gået tilbage, Enhedslisten har mere 

end tredoblet stemmetallet fra 2007 og har med 12 mandater sit 
bedste valgresultat nogensinde. Det giver håb og selvtillid til alle, 
der ønsker et mere solidarisk og anti-racistisk samfund. 


En svag regering uden mandat 

At der er tale om en ny politisk situation er vist klart for alle. Men 
hvad indeholder den? Hvilke muligheder og udfordringer stiller den 
venstrefløjen over for? 

Socialdemokratiet har atter engang fået sit dårligste valg i over 100 år og 
har tabt ca. 2 procentpoint i løbet af valgkampen. SF er gået fra 19 pct. 
i meningsmålingerne i starten af 2009 til et valgresultat på kun 9 pct. 
Kigger vi alene på den parlamentariske bane, er der ikke meget at have 
håbet om forandring i. 

De Radikale vil kræve, at der fortsat føres ”politik hen over midten” med 
brede forlig med Venstre og Konservative på de centrale områder. De 
vil i mange tilfælde kunne skabe flertal for fortsatte angreb på faglige 
og sociale rettigheder for de mange. 

Vi får en svag regering. Socialdemokratiet og SF har ikke folkeligt 
mandat til hverken sin udlændingepolitik eller for sin økonomiske og 
sociale politik, som fremgangen til Enhedslisten og De Radikale viser. 
”Rød blok” har ikke et samlet politisk alternativ. 


To udfordringer for Enhedslisten 

Men hvad skal Enhedslisten så bruge fremgangen til? 

Enhedslisten har meldt ud, at der ikke vil blive ført ”blå politik” med 
deres stemmer. Spørgsmålet er, om det også gælder, hvis det vælter 
regeringen? Risikoen for at det sker er måske ikke særlig stor, fordi 
der vil blive ført politik uden om Enhedlisten. Omvendt så bliver det 
en svag regering … 

Så hvis Enhedslisten alligevel kommer til at stå overfor det valg, bliver 
det afgørende at stå fast. Som da venstrefløjen i SF i 1967 væltede en 
socialdemokratisk regering - og samtidig var med til at skabe partiet 
Venstresocialisterne, som blev central i udviklingen af 70'ernes nye 
venstrefløj. 

Eller da Rifondazione Comunista i 1998 var med til at vælte Romano 
Prodis centrum-venstre-regering i Italien. Dermed gjorde de sig til fokus 
i udviklingen af de næste års antikapitalistiske bevægelse, som bl.a. 
var en af hovedkræfterne bag det første Europas Sociale Forum (ESF) 
i Firenze i 2002, som også var med til at sætte gang i den globale 
modstand mod Irak-krigen. 

Omvendt: Da Rifondazione i 2006 gik med i den næste Prodi-regering 
og accepterede Afghanistan-krigen, italienske tropper i Libanon og 
en række angreb på offentligt ansatte - ja, så blev de udslettet ved 
næste valg. 

Den første udfordring er derfor ikke at lade taktiske parlamentariske 
overvejelser trække Enhedslisten væk fra de centrale principper, En- 
hedslisten har fået sin opbakning på. 


Kampen i hverdagen 

En mindst lige så vigtig udfordring er, hvordan Enhedslisten kan sikre 
sin fremgang på længere sigt? 

Her er det afgørende, at Enhedslisten - og ikke mindst venstrefløjen i 
partiet - seriøst begynder at overveje, hvordan man kan få et realistisk 
forhold til det at opbygge udenomsparlamentarisk modstand. 

Det nytter ikke, som hidtil, at lade fagtoppen bestemme, om der skal 
være protester mod krisepolitkken. Eller at lade De Radikale sætte 
dagsorden for modstanden mod asylpolitikken (som det skete med 
det i øvrigt udmærkede initiativ ”Kærlighed Uden Grænser” i 2010). 
Enhedslisten - og Enhedslistens venstrefløj - må selv tage et ansvar for 
at opbygge en bredere faglig og politisk venstrefløj på græsrods-niveau. 
Der kan trækkes mange ind i kampen mod krisepolitikken - både blandt 
de, der nu er gået til Enhedslisten, og blandt de, der stadig holder fast 
i Socialdemokratiet og SF. 

Enhedslisten har dermed en historisk chance for at omsætte sin parla- 
mentariske fremgang til udenomsparlamentarisk aktivitet, modstand 
og organisering - hvis man vil. 

Hvis det sker, kan det flytte de kommende års politiske landskab Mar- 
kant til venstre. Hvis ikke, er der stor risiko for, at Enhedslisten vil gøre 
sig irrelevant for det håb om forandring, som har været drivkraften bag 
partiets fremgang. 


Tillykke til alle med valgsejren - nu handler det om at ”styrke kampen 
I hverdagen”. 


JØRN ANDERSEN 





Hvad viser valget: 

I en vurdering af valget er man nødt til at ind- 
tænke baggrunden i den økonomiske krise, det 
arabiske forår og sommerens terrormassakre 
i Norge. 

På to afgørende punkter har det været med 
til at underminere det verdensbillede, som ti 
års VKO-regime har bygget på: Troen på kapi- 
talismens ufejlbarlighed og at muslimer ikke 
ønsker demokrati. Særligt massakren på Utøya 
vil i mange år stå lige så stærkt i erindringen som 
11. september for ti år siden. 


Gennembrud for Enhedslisten - på 
klarhed! 

Her er det mest bemærkelsesværdige naturligvis 
Enhedslistens fantastisk flotte valgresultat med 
hele 12 mandater. Vi skal tilbage til 1977 for at 
finde fortilfælde, hvor venstrefløjen til venstre for 
SF (VS og DKP) har opnået 12 mandater. Og helt 
tilbage til 1945 for at finde et bedre valgresultat 
for den yderste venstrefløj. 

Bemærkelsesværdigt er det også, at resultatet 
blev opnået på klarhed. Både på indvandrer- 
spørgsmål som 24-årsregel og point-system og på 
sociale klasse-spørgsmål som efterløn, dagpenge 
og skattelettelser. 

Noget af forklaringen er naturligvis SFs høj- 
redrejning og et katastrofalt svigt fx i forhold til 





efterløn og dagpenge. For når man ikke klart kan 
sige, at man tilbageruller VKOs forringelser på 
disse punkter, er man dømt til at tabe. 


ideologisk opbrud? 

Men når gennembruddet blev så markant, er det 
næppe hele forklaringen. Valget vidner også om, 
at et større ideologisk opbrud er på vej. Det var fx 
karakteristisk, at det ikke skadede Enhedslisten, 
da pressen en overgang kørte på, at vi går ind for 
et klasseløst, kommunistisk samfund. For natur- 
ligvis gør Enhedslisten det, når der menes den 
type kommunisme, som Marx beskrev. Og ikke 
det vrangbillede, som Moskva-kommunismen 
udartede sig til. 


opgør med VKO - det vandt de 
Radikale på 

Allerede i starten af valgkampen brød sammen- 
holdet i VKO sammen, og ret hurtigt viste det 
sig, atindvandrer-kortet h ar mistet sin virkning. 
DET vandt de Radikale på — mere end deres øko- 
nomiske politik, som er ultra-blå. For nu viser 
det sig faktisk, at dele af deres bagland ønsker 
lempelser af dagpengereglerne — i modsætning 
til partitoppen. 

Men ikke desto mindre har det givet en konstel- 
lation, som stort set udelukker Enhedslistens 12 
mandater fra parlamentarisk indflydelse. Og som 
gør det utænkeligt med en finanslov, som vil være 
spiselig for Enhedslisten. 

Det betyder naturligvis ikke, at man skal und- 
lade at søge parlamentarisk indflydelse. Men det 
vil kun være muligt på enkelt-spørgsmål, og det 
bliver svært! 


Alternativet ligger uden for 
Folketinget 

Derimod giver Enhedslistens øgede styrke i 
Folketinget os langt bedre muligheder for at ud- 
bygge vores indflydelse udenfor Folketinget. At 
det virker viser alt fra Velfærdsinitiativet i 2006, 
Klimatopmødet til Kirkeasyl og Kærlighed uden 
Grænser i 2009 og 2010. Her var protester og de- 
monstrationer meget mere dagordensættende 
end parlamentariske udspil. 

Det er ikke bare abstrakt, at valget her har øget 
Enhedslistens muligheder. For helt konkret har 
alle de nye i Enhedslistens folketingsgruppe netop 
deres rødder sådanne bevægelser: Lige fra elev- og 
fagforeningsarbejde til Kirkeasyl. 


Hele Enhedslisten må styrkes 

Men det er ikke tilstrækkeligt, at folketingsgrup- 
pen styrkes. Det flotte valgresultat og de mange 
nye medlemmer skal bruges til at styrke hele En- 
hedslistens organisation. Ikke bare afdelingerne, 
men også landsdækkende netværk til at styrke 
fagforenings- og bevægelsesarbejdet. En meget 
central opgave for ledelse og ansatte. 





HANS JØRGEN VAD 

Rød blok har vundet valget! Det store 
flertal af danskerne; lønmodtagere, 
pensionister og arbejdsløse kan nu 
have forventninger om ny politik til 
gavn for flertallet. Det er dem, som 
er ramt rigtig hårdt af krisen. Her fal- 
der reallønnen og arbejdspladserne 
forsvinder. Her rammer angreb på 
efterløn, halve dagpenge og hjernedød 
tvangsaktivering hårdt. Værst rammes 
indvandrere og flygtninge, fordi de ud- 
over at have de dårligste job, laveste løn 
og størst arbejdsløshed også må tåle 
hetzen mod ”de fremmede”. 


Pessimisten 

Ifølge pessimisten vil de borgerliges 
økonomiske og værdimæssige politik 
desværre have gode muligheder for at 
fortsætte efter valget. De Radikale har 
fastslået, at efterlønnen skal smadres. 
Socialdemokratiet, at der skal være 
løntilbageholdenhed. SE at der ikke skal 
pilles ved 24-årsreglen. Enhedslisten, at 
der ikke kommer et mistillidsvotum fra 
start, selvom de skriver en smadring af 
efterlønnen og en fortsættelse af den 
nyliberale kurs ind i regeringsgrund- 
laget. 

Det værste scenarie er, at De Radikale 
styrer den økonomiske politik i en ny 
regering. At DF genvinder indflydelse 
ved at være med i aftaler om fx efterløn 
og udlændingepolitik. Samtidig presses 
regeringen hårdt af dansk erhvervsliv 
via de multinationales interesseorgani- 
sationer DI's og DAs krav om nye angreb 
på løn, velfærd og vækst på profittens 
betingelser. Dette kan forstærkes, hvis 
krisen strammer yderligere til i Dan- 
mark. 

En generel opgivenhed i arbejderklas- 
sen pga. manglende solidarisk politik fra 
en ny regering, gør mulighederne for et 
pres fra neden på Socialdemokratiet og 
SF svær. Tidligere socialdemokratiske 
regeringer har vist, at fagbevægelsens 
top freder dem efter bedste evne, selv- 
om de har ført arbejderfjendsk politik. 
SF'erne i fagbevægelsen kan overtage 
denne position, nu da de både skal i 


FORVENTN 
ENNYR 








regering og har overtaget socialdemo- 
kratisk politik. I fraværet af en egentlig 
organiseret opposition i fagbevægelsen 
vil mange kigge efter, hvad Enhedslisten 
gør. 

Enhedslisten har i lang tid pointeret, 
at formålet med at styrke partiet, er at 
få indflydelse på forhandlingerne. Ifølge 
denne logik vil man prioritere små 
forbedringer gennem forhandlinger 
bag Christiansborgs mure frem for at 
mobilisere arbejderklasse og græsrød- 
der udenfor. 


Optimisten 
Optimisten forventer, at den nye rege- 
ring satser på at gennemføre løfterne 
fra valgkampen, og dermed gøre tilvæ- 
relsen lidt bedre for de mange. Der vil 
være fokus på at skabe arbejdspladser 
og forbedringer i fælles velfærd, fx i form 
af skolerenoveringer og bedre økonomi 
i kommunerne. Fokus på solidariske 
løsninger, hvor der tages hensyn til 
fagbevægelsen og sættes aktivt ind for 
at skaffe praktikpladser og bedre forhold 
på erhvervsskolerne. Der vil komme et 
værdipolitisk skifte, fordi humanismen 
igen vil være ledetråd i både det globale 
engagement og ift. vores medborgere 
fra andre lande, kulturer og religioner. 
Optimisten vil se en regering, hvor 
SF genfinder sine tidligere holdninger 
og gør regeringen rødere, mens De 
Radikale er presset på deres borgerlige 
økonomiske politik. Enhedslisten bør 
give et markant og skarpt bidrag, som et 
principfast venstrefløjsparti, der aldrig 
vil lægge stemmer til en regering, som 
afskaffer efterløn, halverer dagpengene 
eller fastholder 24-årsreglen. Optimi- 
sten tror på mulighed for, at en en stor 
bevægelse udenfor Christiansborg kan 
trække regeringen yderligere i en rød, 
solidarisk og humanistisk retning, og at 
Enhedslistens 12 folketingsmedlemmer 
arbejder på at give den yderligere kraft. 


Den røde realist 
Men den røde realist må sande, at det 
bliver en blå-rød regering uden et væ- 


NGER TIL 
GERING 


Enhedslisten skal 
mindes om, at de 
er valgt til at for- 
valte mindretallets 
krav om et solidar- 
isk og humanistisk 
Danmark. (Billede 
Enhedslistens 
valgfest i Pumpe- 
huset) 


sentligt kursskifte. 

Der vil være forandring i nogle sager, 
fx vil starthjælpen blive afskaffet og 
flygtninge lukket hurtigere ud af lej- 
rene. Trykket på kommunerne bliver 
måske lettet en anelse, og man sætter 
givetvis gang i offentligt byggeri. Men 
arbejdsløse skal ikke forvente bedre 
dagpenge eller længere perioder. De kan 
måske håbe på en mere enkel og mindre 
ydmygende aktivering, men afskaffet 
bliver den ikke. 

Den røde realist kommer til at ar- 
bejde benhårdt for at opbygge et pres 
på regeringen for at stoppe forringelser. 
Ledelser i fagforeningerne og i studieor- 
ganisationer skal presses til at forsvare 
medlemmernes interesser. Presset for at 
forandre flygtningepolitik og udfordre 
islamofobien på Christiansborg skal 
stadig komme fra græsrødderne. Det 
samme gælder klimapolitikken, hvor 
der i den nye regering vil være mere 
fokus på vækst end på at nedbringe 
global opvarmning. 

Enhedslisten skal mindes om, at de 
er valgt til at forvalte mindretallets 
krav om et solidarisk og humanistisk 
Danmark. De røde realister skal hjælpe 
Folketingsgruppen med at holde fokus 
på, at de er i et demokratisk parti, hvor 
medlemmernes beslutninger fra årsmø- 
der ikke er til pynt. De røde realister vil 
tage ansvar for, at Enhedslisten bruger 
sin valgsucces på at styrke kampen i 
hverdagen og skabe håb om reel for- 
andring ved tydelig antikapitalistisk og 
principfast opposition. 

På med det røde arbejdstøj! 





AF JAKOB NERUP 

VI SKAL IKKE HVILE PÅ 
LAURBÆRRENE 





Lærke, medlem af Enhedslisten Indre Nørrebro 
/ Røde Firkant: 


Jeg er virkelig glad for, at rød blok nu ser ud til at 
skulle danne regering. Men jeg er også rimelig 
kritisk over for, at vi ikke har et rent rødt flertal, 
men at vi har et rødt flertal, der skal basere sig 
på Radikale Venstre. Så det bliver en hård kamp 
for at holde rød blok fast på de løfter, de har givet 
under valgkampen. 


Enhedslisten har jo haft den funktion at være 
en vagthund, og man kan frygte at Enhedslisten 
ender med at blive mere a la en kongepuddel. 
Det skal man passe på med. Jeg er ret sikker 
på, at dem vi har valgt ind formår at bruge vores 
stemmer fornuftigt og være kritiske over for de 
udspil, der kommer fra en rød regering. Men 
det er klart, det bliver en udfordring, fordi vi har 
S-SF som vi absolut ikke er enige med alt i, som 
skal danne en alliance med Radikale som har 
en dybt asocial økonomisk politik. 


Det er rigtig vigtigt at sige, at vi ikke skal hvile på 
laurbærrene nu som bevægelse og som bagland 
til partiet og bare tænke, at nu kan de her 12 
personer klare det, der skal klares i løbet af de 
næste 4 år. Vi skal være ligeså meget oppe på 
mærkerne nu, som vi har været de sidste 10 
år under VKO. 


MAN ER NØDT TIL AT FINDE 
DEN GYLDNE MIDDELVEJ 





Asger, medlem af Enhedslisten Nørrebro Park: 


Vi har endelig fået væltet regeringen. At vi des- 
værre har brug for De Radikales stemmer, det 
er som det er. Enhedslisten har klaret det rigtig 
godt. Jeg tror bl.a. det er pga. baglandet. Det 
virker som om de frivillige har gjort en ekstremt 
stor indsats. 


Jeg tror, at valget kommer til at betyde, at En- 
hedslisten for første gang kommer til at sætte sig 
igennem på nogle punkter. Det har de allerede 
gjort igennem valgkampen hvor S-SF og Radika- 
le er gået med til en del af Enhedslistens ideer, 
inden valget var slut. Så det vil Enhedslisten 
selvfølgelig holde dem fast på at få gennemført. 


Men man er nødt til at finde den gyldne mid- 
delvej, hvor både Enhedslisten og de Radikale 
får noget af deres politik igennem for at de 
overhovedet vil beholde Helle Thorning som 
statsminister. 

Er krigen i Libyen vundet? Kan Anders 
Fogh Rasmussen snart stille sig op på et 
hangarskib og erklære missionen for fuld- 
ført, som GeorgeW. Bush gjorde det - min- 
dre end halvanden måned efter angrebet 
blev indledt på Irak i 2003? Der kan ikke 
længere være tvivl om, at Gaddafiregimet 
er faldet, men hvilken fremtid venter den 
libyske befolkning? 


Hvem er NTC? 


The National Transitional Council blev 
dannet i slutningen af februar, da oprørene 
iden libyske revolution havde indtaget den 
vigtige by Benghazi i det østlige Libyen. 
Rådet erklærede Gadaffis styre for illegitimt 
og krævede hans afsked. Oprøret udløste 
Gadaffis og den libyske stats angreb, hvil- 
ket derpå udløste FN's resolution 1973 om 
flyveforbud. Siden da har koalitionsstyrken 
uden tøven anerkendt NTC som det legi- 
time libyske styre og har med bombefly 
banet vejen for oprørsstyrkerne til Tripoli. 

Ligesom selve Libyen er rådet en frag- 
menteret enhed. Rådet består f.eks. af dis- 
sidenter fra det tidligere regeringsapparat 
(f.eks. er den nuværende leder af NTC 
Mustafa Abdel Jalil tidligere justitsminister 
i Gaddafis regering). Derudover drejer det 
sig om eksillibyere, folk med tilhørsforhold 
til islamiske grupper, stammeledere osv. 
Gadaffi-regimet benyttede den såkaldte 
”del-og-hersk-metode” i sin regeringsform. 
Han allierede sig med en række klaner og 
stammeledere og fratog andre grupper 
indflydelse. 

En anden del af den spirende vrede som i 
sidste ende udløste oprøret var opdelingen 
af Libyen i et vest og et øst. Vestlibyen, hvor 
Gadaffi havde sin base og hvor Tripoli og 
regeringen ligger, blev i langt højere grad 
prioriteret, mens Østlibyen nærmest blev 
kontrolleret som en satellit. Det var en af 
grundene til at oprørsbevægelsen opstod 
i øst og havde forholdsvis stor folkelig op- 
bakning mod Gaddafis angreb. 

Mange af de grupper Gaddafi var med til 
at undertrykke har i dag repræsentanter i 
NTC, og der eksisterer stadig spændinger 
mellem øst og vest. Der er i en for nyligt 
udgivet rapport fra Amnesty International 
dokumenteret adskillelige likvideringer af 
militære, men også civile Gaddafi-støtter 
og sorte afrikanere, som blev mistænkt for 
at være lejesoldater. NTC bekæmper dog 
ikke kun Gadaffis allierede og formodede 
allierede — de bekæmper også hinanden. 
Den øverstkommanderende general blev 
f.eks. skudt af sine egne folk under vejen til 
Tripoli og spændinger, der har eksisteret i 
flere århundreder mellem forskellige klaner 
og stammer, blusser nu op igen. Der er 

borgerkrig, og at de 78 milliarder kroner i 
indefrosne midler fra Gaddafi-styret, der er 
overdraget NTC, vil blive brugt på våben til 
at sikre visse gruppers magt og indflydelse 
over andre. 


Det imperialistiske motiv 

I skrivende stund har den koordinerende 
og øverstkommanderende instans NATO 
gennemført over 22.000 togter, hvoraf lidt 
over 8300 har været regulære angreb. Den 
danske forsvarsminister Gitte Lillelund 
Bech har bekendt, at dødstallet for krigen 
kan være oppe på over 20.000. Krigen har 
varet over et halvt år. Til sammenligning 
varede luftbombardementet over Kosovo 
i 1999 78 dage. 

Mange drager paralleller til netop krigen 
i Kosovo, hvor den udenlandske interven- 
tion, ligesom tilfældet var med Libyen - blev 
begrundet med FN's såkaldte responsibility 
to protect doktrin (R2P), der legitimerer 
udenlandsk intervention ved overgreb på 
den civile befolkning. Parallellen til Kosovo 
drog også Gitte Lillelund Beck i marts, da 
man indledte den danske indsats: ”Der 
venter en mission, som minder om den 
mission, vi havde over Kosovo i 1999”. Den 
humanitære intervention har endnu ikke 
leveret en levedygtig stat i Kosovo, hvor si- 
tuationen desuden var en helt anden, bl.a. 
var den serbiske leder Slobodan Milosevic 
hurtig villig til at overgive sig. 

Men hvorfor skulle FN's R2P-doktrin hol- 
des i hævd i Libyen når nu også Bahrains-, 
Saudi Arabiens-, Sudans-, Irans-, Iraks- og 
Yemens regimer slog voldsomt ned på 
oprører? For det første er lande som Saudi 
Arabien og Bahrain allierede med vesten 
og USA, militært og økonomisk. For det 

andet er lande som Syrien for risikabe 
sikkerhedspolitisk, da de i højere grad end 
Gaddaffi var det, er integreret i den arabiske 
og den mellemøstlige verden. Syrien har 
også begrænset naturressourcer som fx 
olie, hvilket Libyen har masser af. 

Mest klart står de imperialistiske motiver 
nu, hvor oprørene har drevet Gaddafi på 
flugt. Frankrig, der sammen med Storbri- 
tannien var interventionens mest ivrige 
fortalere, har sikret sig op imod en tredjedel 
af kontrollen med Libysk olie. Frankrig var 
de første til at anerkende overgangsrådet, 
som til gengæld for den enorme oliegave 
kræver Frankrigs totale og permanente 
støtte. Nu hvor Gaddafis styre er faldet 
har også Rusland anerkendt NTC som den 
legitime regering. Rusland har anlægs- og 
oliekontrakter for mere end 52 milliarder 
kroner fra Gaddafi-tiden. Mandag d. 12. 
september fulgte også kineserne trop. 

Også Danmark har interesser i Libyen. 
For eksempel har de danske giganter EL. 
Schmidt og Danske Bank en tilstedevæ- 
relse og interesser i Libyen. Landet, der 
er voldsomt præget af den halvt år lange 
krig, et desperat overgangsråd og en kao- 
tisk situation, bliver nu offer for en kamp 
udkæmpet mellem udenlandske parter 
om kontrakter, olie, og markedsandele. 
De seneste afsløringer af PETs indgående 
samarbejde med Gadaffi-styret under 
Muhammedkrisen viser en hyklerisk side 
af den humanitære intervention. Kaaliti- 
onsstyrken havde et nært og venligtsindet 
forhold til Gaddafi. Efter oprørets start har 
koalitionsstyrken stået i kø for at fordømme 
den libyske diktator. 








PETER SCHJERNING 


Venstre-kandidat angriber S-SF for at 


føre social skæv politik 


På et vælgermøde på Professionshøjsko- 
len Metropol forsvarede Ida Auken fra SF 
og Ikram Sarwar fra Socialdemokraterne 
partiernes plan om en betalingsring rundt 
om København. 


Kandidaten fra Venstre, Martin Geertsen, 
tordnede bagefter mod planen, som han 
kaldte socialt skæv og sagde at: ”dem fra 
Hellerup med de store biler er ligeglade 
med at skulle betale 25 kr. for at kommeind 
i København. Men for rengøringsdamen og 





sosu-assistenten der skal frem og tilbage 
på arbejde og hente børn vil det ramme 
rigtig hårdt.” 


Selvom Ida Auken og Ikram Sarwar der- 
efter angreb Venstre for at have brugt 10 år 
på at føre politik til fordel for ”deres rige 
venner i Hellerup”, lykkedes det dem ikke 
at give et modsvar på anklagen. 


Det er tankevækkende, at en fra Venstre 
kan give et så klart og klassebevidst bud på, 


hvorfor S-SF's betalingsring er forkert — et 
svar som selv ikke Enhedslisten giver. 





CHRISTINE BERGEN 


Socialistisk Arbejderavis 

Frihandel, privatisering og redu- 
cering af statslige udgifter — det 
er IMF's og Verdensbankens kur 
mod fattigdom i verdens mindst 
udviklede lande. 


Siden 80'erne har denne kur 
været realiseret igennem de så- 
kaldte strukturtilpasningspro- 
grammer (SAP) som betingelse for 
optagelse af lån i Verdensbanken. 
Resultatet viser sig imidlertid blot 
at være endnu større økonomiske 
og sociale problemer i de fattigste 
lande og endnu dybere afhængig- 
hed af udenlandske lån. Når IMF 
ogVerdensbanken fortsat dikterer 
økonomisk liberalisering i det 
globale Syd, er det svært at tro på, 
at strategiens egentlige motiv har 
noget som helst med fattigdoms- 
bekæmpelse at gøre. 


Er nødhjælp en løsning? 

Når billeder af desperate flygtnin- 
gestrømme og sultende børn på 
Afrikas Horn ruller hen over tv- 
skærmene, er danskerne ikke sene 
til at gribe til pengepungen og 
give deres bidrag til de sultende. 
Over 150 mio. nødhjælpskroner 
har danskerne doneret. Det leder 
en hen til den ikke særligt over- 
raskende konklusion, at langt 
de fleste almindelige mennesker 
naturligvis gerne vil være med 
til at afhjælpe sult og fattigdom, 
når de får muligheden for det. 
Og selvom man kun kan bifalde 
danskernes velvilje, bør det være 
med en klar bevidsthed om, at 
denne indsats blot er symptom- 
behandling. Årsagerne skal findes 
i et system, som hver eneste dag 
producerer og reproducerer sult 
og fattigdom for størstedelen af 
jordens befolkning, men som 
er langt udenfor nogen form for 
demokratisk kontrol. Centrale 
brikker i dette system er netop 
IMF og Verdensbanken og de 
strukturtilpasningsprogrammer, 


som pålægges verdens fattigste 
lande. 


Hvorfor økonomisk libe- 
ralisering ikke virker 

Når IMF ogVerdensbanken sætter 
deres lid til de frie markedskræfter 
som vejen ud af fattigdom, ”glem- 
mer” de, at det var stik modsatte 
økonomiske betingelser, der mu- 
liggjorde udvikling i i-landene. 
Protektionistiske strategier tillod 
vores industrier at udvikle sig 
og modnes, før de skulle prøve 
kræfter med internationale mar- 
keder. Ulandene har (pga. ko- 
loniseringen) ikke haft samme 
mulighed for at udvikle teknologi 
og produktionsapparat, der kan 
konkurrere på det globale mar- 


ked. De eksporterer derfor først og 
fremmest uforarbejdede råvarer 
og beskæftiger derved primært 
lavt-uddannet og lavtlønnet ar- 
bejdskraft, mens de overlader de 
processer, som skaber megen og 
højtuddannet beskæftigelse til i- 
landene. IMF og Verdensbankens 
krav om åbne markeder bevirker 
desuden, at ulande er i hård intern 
konkurrence om eksport af de 
samme råvarer — hvilket presser 
prisen på varer og arbejdskraft 
yderligere ned. 


SAP gavner ikke den 
brede befolkning 
Strukturtilpasningsprogrammer 
sætter også begrænsninger for 
statslig regulering af arbejdsmar- 

kedet og arbejderrettigheder, og 
kræver desuden massive ned- 
skæringer i statens udgifter. Dette 
medfører naturligvis dårligere 
uddannelses- og sundhedssyste- 
mer. Men uden en veluddannet 
arbejdsstyrke med adgang til ba- 
sale sundhedsydelser, er økono- 
misk vækst og udvikling af mere 
avancerede industrier temmelig 
usandsynlig. 

Langt vigtigere for den øko- 
nomiske vækst end frihandel er 
derfor muligheden for at beskytte 
lokale industrier tilde modnes, og 
at uddanne en arbejdsstyrke, som 
kan udvikle nye produktionstek- 
nologier. Ingen af delene er muligt 
under IMF's strukturtilpasnings- 
programmer. 


Det demokratiske under- 
skud 
Således overgives størstedelen af 
den politiske magt i ulandene til 
IMF og globale markeder. Øko- 
nomisk vækst afhænger af uden- 
landske investeringer, hvilket er 
højst risikabelt, fordi de uden- 
landske investorer når som helst 
kan trække deres investeringer ud 
og forårsage økonomisk kollaps. 
Desuden medfører tilpasnings- 


i programmerne, at den lokale 
" regering i langt højere grad står 


til ansvar overfor IMF og Ver- 
densbanken end den gør overfor 
sin egen befolkning. Dermed er 
programmerne med til at under- 
minere ethvert forsøg på demo- 
kratisk udvikling i det globale Syd, 
hvor statsledere kun har meget 
lidt indflydelse på IMF og Ver- 
densbankens politikker. Hverken 
befolkningerne i Nord eller Syd 
har demokratisk indflydelse på 
de to internationale institutio- 
ner, og reelt er det en lille elite fra 
verdens rigeste lande, der sætter 
dagsordenen. Og der er ingen 
tvivl om, hvilken dagsorden der 
så er tale om: den handler om at 
fastholde verdens fattigste lande 
i dyb økonomisk afhængighed af 
verdens rigeste lande og derved 
sikre fuldstændig økonomisk og 
politisk kontrol. 

Vi har ressourcerne til at ud- 
rydde fattigdom i verden i mor- 
gen, men det kræver demokratisk 
fattigdomsbekæmpelse i syd såvel 
som nord. 





AF MARIE JÆGER 


Billede: Fra IMF protest Washington, 
USA, 2005. 


Over hele Europa er vi vidne til brutale nedskærings- 
programmer, voldsom arbejdsløshed og tårnhøj of- 
fentlig gæld. 


I dag står én ud af ti europæere uden arbejde. Hvis vi 
ser på arbejdsløshedsprocenterne i den seneste oversigt 
fra ILO (Den Internationale Arbejdsorganisation), befin- 
der lande som Norge (3,2 %), Schweiz (4,4 %), Holland 
(4,6 %) og Østrig (4,6 %) sig i den "lave” ende af skalaen. 
I den store mellemgruppe, med en arbejdsløshed på 
5-10 %, finder vi bl.a. Tyskland (6,7 %), Belgien (7,2 %), 
Storbritannien 7,7 (%), Danmark (8,2 %), Italien (8,6 %), 
Sverige (8,8 %) og Frankrig (9,5 %). I f.eks. Polen (10 %), 
Ungarn (11,6 %), Portugal (12,4 %) og Irland (13,9 %) 
ligger arbejdsløsheden på mellem 10 og 15 procent. Og 
ilande som Grækenland (15,9 %) og Spanien (21,3 %) er 
den endnu højere. 

Ledigheden risikerer tilmed at skyde yderligere i vejret, 


ikke mindst i tilfælde af en ny finansiel nedsmeltning. 
Kapitalismens krise har allerede i dag nået en dybde, der 
truer euroen, den fælles valuta for 17 af EU's medlems- 
stater, på livet. Gigantiske hjælpepakker til bankerne og 
resten af erhvervslivet har gjort de forskellige stater dybt 
forgældede. Det svage opsving har fremkaldt panik hos 
investorerne over staternes manglende evne til at betale 
deres gæld. 


Gældskrisen har spredt sig fra Grækenland, Irland og 
Portugal i eurozonens periferi til EU's kernelande. Eeks. 
Italien, hvis statsgæld sidste år, i følge OECD, var på 126,8 
% af BNP og dermed mindre end den græske, men større 
end både den irske og portugisiske gæld (hhv. 147,3 %, 
102,4 % og 103,1 % af BNP). Italiens BNP er ca. tre gange 
så stort som de tre ovennævnte landes BNP til sammen, 
hvorfor IMF's og EU's krisefonde ikke vil kunne redde 
Italien fra en forestående statsbankerot, der vil sende 


langt større chokbølger gennem verdens aktiemarkeder 
end en lignende situation i f.eks. Grækenland, Irland 
eller Portugal. 


Senest er den tyske økonomi, Danmark største eks- 
portmarked og hidtil eurozonens vækstmotor, bremset 
kraftigt op med en vækst på blot 0,1 % i andet kvartal af 
2011. Også i Sverige, Danmarks næststørste eksportmar- 
ked, er væksten næsten gået i stå. 


Forude venter derfor endnu en bølge af angreb på 
jobs, lønninger, arbejdsforhold og velfærdsydelser med 
mindre, vi allerede nu begynder at opbygge den folkelige 
modstand. 





LARS HENRIK CARLSKOV 


SUSE rese eee 


BEDSTEFORÆLDRE 
FOR ASYL 


Bedsteforældre for Asyl afholdte i forbindelse med folketingsvalget d. 6. og d. 12. september demonstratione 
at sætte fokus på regeringens umenneskelige behandling af asylansøgere i Danmark. Her var arrangeret mus 
berettede om dybt kritisable forhold i danske flygtningelejre. Bedsteforældre for Asyl er uden partipolitisk til 
gennem aktioner og demonstrationer søger de at råbe både politikere og almindelige danskere op for at styrk: 
anstændig asylpolitik. 


' 


En i 


RUGE LE 


Lørdag d. 27. august - dagen efter at folketingsvalget blev udskrevet -— trodsede 
et par hundrede mennesker regn og torden for at manifestere deres utilfredshed 
med VKO-regeringens asociale, racistiske og militaristiske politik. De overordnede 
paroler krævede ægte demokrati og en solidarisk politik, hvor regningen for krisen 
sendes tilbage til dem, der kan betale den. Demonstrationen gik fra Frederiks- 
berg Rådhusplads til Nytorv med sorte og røde faner, musik og antikapitalistiske 
slagord. På Nytorv fortsatte programmet med musik og taler resten af dagen. Dem- 
onstrationen var en efterfølger på den langt større Afskaf-VKO-demonstration d. 
2. april, hvor flere tusinder samledes på et lignende grundlag. Demonstrationerne 
sender et klart signal til den nye regering om, at vi ikke blot ønsker nye ansigter 
på regeringsmagten; vi kræver først og fremmest ny politik! 

Det er nødv- 

endigt at mod- 
standen mod 
fascismen I alle 
dens former sty- 
rkes og samles. 


Debatmødet Modstand mod Krig og Fascisme, afholdt på 
Fredsfestival 2011, den 10. september 2011 på Karens Minde i 
København SV udtaler: 

















I de seneste år er der sket en omfattende begrænsning af de 
demokratiske rettigheder i Danmark: Terrorlovgivning med 
lømmelpakke og klimafængsel, nedsat kriminel lavalder til 14 
år, isolationsfængsel og kriminalisering af solidaritet med befri- 
elsesbevægelser og fremmedfjendtlig lovgivning. Danmark har 
tilsluttet sig ”Bush-doktrinen” som er i strid med al international 
lov, og Danmark har deltaget i USA-ledede, ”forebyggende” an- 
grebskrige om ressourcernes fordeling gennem ti år. Samfundet 
er på vej mod højre, i Danmark og i resten af Europa: Fascismen 
er igen på færde og den viser sig mange steder, på de bonede 
gulve i Pentagon, NATO og EU, og i regeringskontorerne på 
Christiansborg. 


Angrebet på World Trade Center i New York blev benzinen 
på bålet, der kunne opflamme frygten for terror og legitimere 
invasioner og krige mod Afghanistan, Irak og Libyen. Ideologien 
om civilisationernes kamp og muslimers påståede mål om ver- 
densherredømme fik kronede dage. Muslimhetzen kunne sætte 
navn på fjenden, men blev også årsag til en blodig massakre på 
Utøya. I demokratiets navn sættes demokratiet ud af kraft og 
grundlaget for en politistat er lagt med terrorlovgivning efter 
amerikansk forbillede. 

Fredelige forsamlinger, der forlanger menneskehedens vitale 
interesser sat på dagsordenen — En verden til at leve i, en verden 
uden krige, arbejde og et sted at være, retten til selvbestemmelse 
— de angribes af svært bevæbnet politi og anklages for terrorisme. 
Den danske regering udleverer mennesker til forfølgelse og tortur, 
hemmeligholder beviser, straffer, indespærrer og mistænkeliggør 
ikke alene kriminelle, men også politiske modstandere, uønskede 
politiske flygtninge og religiøse og etniske minoriteter. 

Det er nødvendigt at modstanden mod fascismen i alle dens 
former styrkes og samles. 

Danmark må aktivt bekæmpe racisme og nazisme, samt 
ideologien om civilisationernes kamp, reaktionære ekstremister 
baner vejen for fascisme og nazisme. Det er en fare, der må tages 
alvorligt. 

Terrorlovgivningen må trækkes tilbage. Domme uden beviser, 
politiets selvkontrol, ukontrolleret overvågning, hemmelige vid- 
ner og anklager uden dokumentation hører ingen steder hjemme 
ienretsstat. Den anklagede må behandles som uskyldig til andet 
er bevist. Fængsling af børn og lange isolationsfængslinger må 
ophøre. 


Terrorlisterne skal afskaffes. Geneve-erklæringen fra 1987 
om terrorisme giver ret til at støtte frihedsbevægelser og FN's 
generalforsamling har anerkendt at folk, der kæmper mod ko- 
loniherredømme, fremmed besættelse eller racistiske regimer 
i udøvelsen af deres ret til selvbestemmelse, har ret til at bruge 
magt indenfor rammerne af international humanitær lov. 

Racismen i behandlingen af indvandrere og flygtninge må 
afskaffes. Afgørelser fra udlændingeservice skal kunne ankes. 
Asyllejrene lukkes op. Danskere skal frit kunne vælge ægtefæl- 
ler og bo i Danmark. Familier skal have ret til at bo sammen. 
Udvisninger må ophøre. 

Vi opfordrer medier, presse, journalister, debattører, forfat- 
tere, fredsgrupper og demokratiske danske politikere til at være 
opmærksomme på og afsløre den farlige fascistoide retorik i 
dagligdagen. 


Når uret bliver ret — bliver modstand en pligt! 

MAN SKAL IKKE TAGE 
NOGET FOR GIVE 


Interview med Helge Bo Jensen, 
medlem af Enhedslisten Alberts- 
lund og folketingskandidat: 


Hvad er valgets betydning for 
de krige, som Danmark er enga- 
geret i? 

Jeg tror desværre ikke, det får 
ret stor indflydelse i forhold til 
Afghanistan. Den del af projektet 
handler om, vi skal etableres som 
junior-partner, en solid partner 
for USA. Den interesse har S haft 
før, den ambition bliver nok ikke 
opgivet. Men måske kan tilbage- 


trækningen ske lidt hurtigere end 
det ville være tilfældet under en 
borgerlig regering. 


Det kan få en meget positiv 
betydning i forhold til fremti- 
dige konflikter. Der er formentlig 
chancer for, at vi kan undgå en 
fjerde krig. Der er ingen tvivl 
om, at vi ikke havde haft dansk 
engagement i Irak, hvis vi havde 
haft en anden regering i 2003. Det 
vil også være langt lettere for en 
fredsbevægelse at modarbejde 
det, hvis det er S, SF og R, man 


skal lægge pres på. 


Man skal ikke tage noget for 
givet, fordi presset vil stadig være 
der fra den borgerlige del af 0oppo- 
sitionen. Men de vil noktænke sig 
om et par gange. Også pga. deres 
parlamentariske grundlag - deter 
ikke kun socialdemokraterne, der 
kommer til at afgøre det. 


"VI HAR TAGET ET LILLE SKRIDT” 


Interview med Gerd politiske grupper, det kan 


Berlev, medarrangør af 
Fredsfestival 2011 


”Det, der er vigtigt med 
en fredsfestival er, at man 
kommer fra forskellige 
positioner og udveksler 
synspunkter. Og så håber 
vi, at vi kan komme et 
lille skridt videre imod at 
lave noget fælles. I den 
afsluttende debat om krig 
og fascisme fremlagde vi 
et forslag til en udtalelse, 
som det faktisk viste sig, 
at alle kunne være enige 
om. Der er desuden taget 
initiativ til et samtalefo- 
rum, hvor vi kan fortsætte 
debatten. Så vi har taget et 
lille skridt i dag” 


”Jeg synes, det er pro- 
blematisk, hvis fredsbe- 
vægelsen styres af enkelte 


ikke lade sig gøre på ven- 
strefløjen i dag. 


Og det vigtige med den 
her fredsfestival er også 
at vise, at vi kan rumme 
hinandens synspunkter. 
Nogle er pacifister, andre 
vil helst have revolution 
og oprør i morgen. En 
fredsbevægelse skal være 
stor og også kunne rumme 
forskellige synspunkter.” 

Klimatopmødet i København i 2009 - og de andre klimatopmøder før og efter - viste tydeligt, at verdens magtelite ikke har styr på tingene. 


Vi lever i et klassesamfund styret af en 
lille privilegeret elite, som har magten 
i kraft af deres kontrol over produk- 
tionsmidlerne. Men hvor stor er sam- 
menhængskraften i denne elite? Eller 
mere præcist: Hvor stor er sammen- 
hængskraften i denne elite i en tid med 
global krise? 


Nogle på venstrefløjen tillægger dem 
en næsten uendelig magt. Især de seneste 
årtiers ”globalisering” har sat fokus på 
organisationer som IMF (Den Internatio- 
nale Valutafond), Verdensbanken, G8 (de 
8 rigeste lande) osv. 

Gennem disse organer har den glo- 
bale magtelite iværksat nyliberalistiske 
”struktur-tilpasnings-programmer” i stri- 
bevis af fattigere lande. De har medvirket 
til at sprede den såkaldte ”Washington 
konsensus” om, at markedet skal styre 
alle vigtige økonomiske prioriteringer i 
samfundet. 

I sine mest ekstreme tolkninger er vi 
styret af én lille Big Brother-agtig verdens- 
magt organiseret i hemmelige loger som 
fx Bilderberg-gruppen. Siden 1954 har 
”et skyggekabinet bestående af Vestens 
mest magtfulde mænd og kvinder mødtes 
ial hemmelighed” (Berlingske Tidende). 
Gruppen, der i øvrigt har skiftende del- 
tagere, har navn efter det hollandske 
”Hotel de Bilderberg”, hvor den mødtes 
første gang. 

Der er ingen tvivl om, at den globale 
magtelite samarbejder, og at en væsentlig 
del af dette samarbejde foregår uden for 
offentlighedens lys. Men de kæmper også 
indbyrdes — som et par eksempler vil vise. 


Krisen 
Da krisen senest for alvor slog igennem 
i 2008, kunne verdens magtelite hurtigt 
blive enige om, at der skulle pumpes 
tusindvis af milliarder dollars ud af stats- 
kasserne og ind i banker og erhvervsliv. 

Det var et akut spørgsmål om at afværge 
ettruende økonomisk sammenbrud, som 
ville have haft enorme omkostninger 
og rystet det kapitalistiske system i sin 
grundvold. 

Men efterhånden som krisen er truk- 
ket i langdrag er modsætningerne blevet 


tydeligere. Da Euro-krisen i foråret truede 
med at sende Grækenland i betalings- 
standsning, var der bred enighed om, at 
det hurtigt kunne true Euroen og dermed 
EU-samarbejdet. 

Løsningen var naturligvis at ”omprio- 
ritere” Grækenland. Men hvem skulle 
betale? 

Tyskland er Europas økonomiske 
sværvægter. Men i den tyske elite var tan- 
kegangen: ”Hvorfor skal vi belaste vores 
konkurrenceevne ved at poste milliarder 
ud, som vi aldrig ser igen?” 

Kombinationen af, at også tyske banker 
stod til at lide svære tab, og at en græsk 
fallit ville have langsigtede konsekvenser 
for hele det europæiske finanssystem, 
overbeviste dog den tyske kansler Merkel. 

Der blev strikket et kompromis sam- 
men, hvor bankerne afskrev nogle af 
deres lån, mens EU (dvs. staterne), Den 
Europæiske Centralbank og IMF finan- 
sierede resten. Naturligvis på betingelse 
af, at der blev ført brutal nedskærings- og 
privatiseringspolitik over for den græske 
arbejderklasse. 

Humlen er bare, at det ikke virker. Fi- 
nansverdenen pegede fra starten på, at 
”pakken” var for lille. Den europæiske 
finanskrise truer stadig med at brede sig. 

Men der kunne ikke skabes enighed i 
den globale magtelite om at betale mere 
— de havde hver deres egne problemer at 
slås med. 


Klimatopmødet 

Klimatopmødet i København i 2009 — og 
de andre klimatopmøder før og efter — 
viste måske endnu tydeligere, at verdens 
magtelite ikke har styr på tingene. Og at 
blokeringen er deres indbyrdes rivali- 
sering. 

Det problem, de skulle løse, er ellers 
presserende nok: Hvis ikke CO2-udled- 
ningen bliver reduceret drastisk inden 
for ganske få år, står vi over for en global 
klima-katastrofe. 

Nogle af konsekvenserne er, at økono- 
miske magtcentre vil blive udslettet — ikke 
kun i det globale Syd, men også byer som 
New York, Amsterdam, Venedig og mange 
andre. 

Løsningerne er omfattende, men re- 


lativt enkle. Den vigtigste er at omstille 
energi-forsyningen fra olie, gas og kul til 
vedvarende energi. 

Men det ville svække nogle af de mest 
magtfulde kapitalgrupper, nemlig dem 
der er afhængige af fortsat energi-pro- 
duktion på den gamle måde. Og det ville 
belaste hver enkelt af de nationale øko- 
nomier, som i forvejen havde nok at gøre 
med at håndtere den økonomiske krise. 

USA's Obama meddelte så sammen 
med Kina, Sydafrika, Brasilien og Indien, 
at de ikke havde tænkt sig at gøre noget. 

Der var kun få protester fra resten af 
eliten: Hver af dem tænkte mest på, hvor- 
dan det ville belaste deres egen nationale 
økonomi. 


Rivaliserende broderbande 
Hvorfor er magteliten ikke engang i stand 
til at løse så presserende problemer som 
Euro-krisen eller klimatruslen? 

Her er vi nødt til både at se på, hvad 
deres reelle magtbase er — og på deres 
indbyrdes forhold. 

I det kapitalistiske samfund er der to 
hovedklasser: Arbejderklassen og kapi- 
talistklassen. Kilden til elitens rigdom og 
magt ligger i, at de gennem deres kontrol 
over produktionen suger værdien af frem- 
medgjort arbejde ud af det store flertal, 
arbejderklassen. 

Modsætningen mellem kapital og 
arbejde er hovedmodsætningen i det ka- 
pitalistiske system. Det er den, der skaber 
klassekampen. Men det er ikke den eneste 
store modsætning. 

Hver eneste kapitalist er konstant 
truet af konkurrencen fra resten af sin 
klasse. Derfor søger de beskyttelse ved at 
organisere sig i nationalstater, regionale 
institutioner som EU og NAFTA, og i mul- 
tinationale koncerner og alliancer. 

Marxister kalder kapitalistklassen for 
”en rivaliserende broderbande”: Samtidig 
med at kapitalistklassen står sammen 
mod arbejderklassen, så slås de indbyrdes 
om kontrollen over markeder, råvarer, 
arbejdskraft osv. 

Denne indbyrdes rivalisering er en 
konstant hæmsko på deres evne til at 
gøre ting, der ville gavne kapitalistklassen 
som helhed — fx for at løse den økono- 





miske krise eller gøre noget seriøst ved 
klimatruslen. 


Socialisme eller barbari 

Faktisk er det på mange måder en ab- 
straktion at snakke om ”kapitalistklassen 
som helhed” i andre sammenhænge, end 
når den står over for arbejderklassen. I alle 
andre forhold er der ikke en ”helhed”, kun 
indbyrdes rivalisering. 

I krisetider skærpes denne rivalisering. 
Så når vi kigger på organisationer som 
IME, Verdensbanken (eller Bilderberg) 
Osv., så skal vi ikke opfatte dem som sym- 
boler på deres uindskrænkede magt. De 
er snarere fora til at holde deres indbyrdes 
rivalisering lidt i snor, så den ikke truer 
med at ødelægge dem selv. 

Deres manglende evne til at løse na- 
tionale eller globale problemer er des- 
værre et meget konkret problem for alle 
os andre. 

De kunne med lethed have afskaffet 
sult i verden for udgiften til en Irak-krig. 
Men Irak-krigen var et, om end mislykket, 
forsøg på at styrke amerikansk kapital 
over for dens rivaler. 

De nægtede at gøre noget ved klima- 
truslen — som blot er den mest akutte del 
af et globalt økologisk skrækscenario. 
Det ville ganske vist være fornuftigt for 
dem på længere sigt, men ville gå ud over 
profitterne på kort sigt. 

Når det kapitalistiske system er ude af 
stand til at løse så grundlæggende proble- 
mer, er det endnu et bevis på, at det må 
udskiftes med ”something nicer” (som et 
1. maj-slogan lød i London for få år siden). 

I sidste instans truer rivaliseringen med 
at blive til global krig. Valget bliver derfor 
— med Rosa Luxemburgs ord — mellem 
”socialisme eller barbari”. 

Nøglen til løsningen har verdens arbej- 
derklasse. Mens kapitalistklassen kun kan 
finde sammen over for truslen fra vores 
magt, så kan arbejderklassen kun finde 
sin styrke isammenhold, solidaritet, kol- 
lektiv handling. 

Gadeoptøjer 











DE UHØRTES 
STEMME 


2/3 af Tottenhams ungdomsklubber er lukket ned inden for det sidste år. Her ses bydelen gennem vinduet på en 


udbrændt politibil. 
Urolighederne i London sidste 
måned startede efter Mark 
Duggan, en ung, sort mand, 
blev skudt af politiet på åben 
gade og døde på stedet. En 
opstand af denne karakter har 
ligget som en tikkende bombe 
ilang tid klar til at sprænge ved 
den næste uretfærdighed eller 
den næste igen. Fra de få unge, 
der under og efter optøjerne 
har fået taletid i medierne, ly- 
der den klare besked til regerin- 
gen og befolkningen: Hvordan 
kunne urolighederne komme 
bag på jer? 


Tottenham i Nordlondon, 
hvor optøjerne startede, er en 
af de fattigste kommuner i Lon- 
don. De fattigste områder er 
samtidig dem, der skal spare 
mest. I Tottenham har rege- 
ringens nedskæringer allerede 
betydet, at 2/3 af områdets 
ungdomsklubber er lukket ned 
indenfor det sidste år. Arbejds- 
løsheden er eksploderet, og 
ifølge Socialist Worker er der pt 
55 ansøgere pr. ledig stilling. Det 
samme er tilfældet for Hackney 
og Wood Green, som var to af 
de første kommuner, optøjerne 
spredte sig til. 

I et indslag fra The Guardian 
to uger før urolighederne brød 
ud, interviewes unge om hvad 
lukningerne afungdomsklubber 
og nedskæringerne generelt har 
betydet for områderne. Indsla- 
get sluttes af med en ung fyr og 
ordene: ”there'l be riots' (der vil 
komme oprør). 

Optøjerne er i de fleste medier 
blevet karakteriseret som ”bøl- 
leoptøjer' og anset som plynd- 
ringer begået af forkælede børn. 
Selvom urolighederne startede 
spontant og ikke var organiseret 
af en bestemt gruppe eller poli- 
tisk parti, var de ikke apolitiske. 
De var et udtryk for, hvad der 
sker i et samfund med stigende 


ulighed, fattigdom og arbejds- 
løshed, og hvor større og større 
dele af den unge generation af- 
skæres fra uddannelsessystemet 
og mister troen på fremtiden. 


Modstand mod 
regeringens angreb 

Optøjer og gadeuroligheder af 
denne art er tidligere i historien 
af Malcolm X blevet beskrevet 
som de uhørtes stemme. Folk i 
fattigdom og armod har ret til 
at protestere og gøre oprør mod 
deres undertrykkere, med de 
midler de har. 

Det betyder ikke, at optøjer 
og vandalisme er den bedste 
strategi. I det lange løb er det 
bedste middel til at bekæmpe 
nedskæringer en generalstrejke 
der kan sætte alt produktion 
helt i stå. Men hvad optøjerne 
har vist, er lokale beboere, der 
står sammen og forsvarer sig 
selv mod politibrutalitet og de 
alvorlige angreb på uddannel- 
sesstederne, dagpengesystemet 
og store dele af den offentlige 
sektor, som truer med at forringe 
deres liv markant. 

Den vandalisering, der er 
sket på folks forretninger og 
ejendomme, kan på ingen måde 
sammenlignes med den vold, re- 
geringen og politiet udøver hver 
dag. Siden er 1998 er 333 men- 
nesker døde i politiets varetægt, 
og regeringens nedskæringer 
truer med at koste menneskeliv, 
efterhånden som folk mister 
deres forsørgelsesgrundlag og 
tvinges ud af deres boliger. 


Presset på regeringen 
vokser 

Opgaven for socialister i Eng- 
land er nu at kanalisere den 
vrede og utilfredshed, der an- 
tændte urolighederne over i 
organiseret, politisk aktivitet. 
Ugen efter optøjerne brød ud, 
holdt Socialist Workers Party 


(vores søsterorganisation i Eng- 
land) offentlige møder i Totten- 
ham og Hackney med mere end 
200 deltagere under titlen From 
riots to revolution. 

Det er afgørende for at få væl- 
tet regeringen, at der fremstår et 
klart alternativ — og også et klart, 
praktisk og strategisk alternativ 
til urolighederne i forhold til 
hvordan vi kan kæmpe imod 
den. 

Til november går 1.000.000 ar- 
bejdere med sikkerhed i strejke, 
men fem fagforeninger mangler 
stadig at stemme om, om de 
skal strejke på samme tid. Det 
betyder en situation med po- 
tentielt 3.000.000 i strejke om 
nogle få måneder. Samtidig har 
TUC - svarende til dansk LO — 
indkaldt til demonstration den 
2. oktober udenfor Tory Party's 
(de konservative) landskongres. 
En demonstration, som pt ser 
ud til at trække 20.000-30.000 
deltagere, og som er en gylden 
mulighed for at diskutere og 
opbygge netværk med de mest 
utilfredse og radikale arbejdere. 

Med andre ord: presset på 
regeringen vokser, og formår 
arbejderklassen at udnytte sin 
styrke til at sætte samfundet i stå 
senere i år, kan presset betyde 
regeringens afgang. 

Krigen mod de fattige i 
Storbritannien fortsætter - i 
retssystemet 


I kølvandet på optøjerne i august i Storbritannien har presse og politikere 
stået i kø for at kræve hævn for de fattiges oprør mod det de oplever i 
dagligdagen - arbejdsløsheden, nedskæringer, en udsigtsløs fremtid 
og et brutalt diskriminerende politi. Sidstnævnte antændte den gnist 
der startede branden. 


I det offentlige Storbritannien er der ingen ransagelser, ingen forklaringer 
- kun hævn og straffe. At der i Tottenham er 55 ansøgere til hvert job, at 
der er lukket 8 ungdomsværesteder ud af 13 i samme bydel og aten sort 
mand er 26 gange mere udsat for at blive stoppet og visiteret af politiet 
spiller åbenbart ingen rolle. 


Systemets magt er blevet udfordret på gaden - så nu 
må systemet vise tænder 

Krigen mod de fattige fortsætter derfor i retssalene. I absolutte tal er 
over 3000 sigtet og 1600 tiltalt (sidst i august). 1400 har været i retten. 
Dommene er langt ud over hvad forseelser af den karakter normalt vil 
give, hvis det ikke havde været optøjs-relateret. Her er en lille udpluk af 
sagernes karakter, og de domme som gives i byretten for optøjs-relaterede 
overtrædelser af staffeloven: 


e Thomas Downey, en alkoholiker, tog en kasse doughnuts fra Krispy 
Kreme og fik 16 måneders ubetinget fængselsstraf. 

+ Conrad McGarth, 21, som studerer på Aberystwyth University fik 16 
måneders ubetinget fængselsstraf for at stjæle alkohol i Tesco Express i 
Manchester. 

« David Swarthbrick, 25, blev fængslet i to år efter han stjæl for 25300 
kr. Oil of Lay fra en Quality Store. 

e Andersen Fernandes blev varetægtsfængslet for at tage to kugler kaffe- 
is fra en café i Manchester. Han kan se frem til en anklage for indbrud. 

« Nicholas Robinson, en 23 årig el-lærling fra Sydlondon, fik 6 måneders 
stars Eros ISTRIEN SANE ST ere REESE NERE TONE 

+ Hassan Holloway fik 4 år og 8 måneder for at have kastet to brosten 
mod politiet (de ramte ikke). 

. To unge mennesker fik 4 års fængsel for at have opfordret til optøjer 
på Facebook i Cheshire selv om der ingen optøjer var i Cheshire. 


Disse domme (og hundreder af lignende domme) har fået formand for 
fængselsinspektørens forening (PGA), Eoin McClennan-Murray at udtale 
sig til "The Independent: "Der er en slags 'domsvanvid', og det lugter af 
at vi har mistet enhver proportionalitet. Det er ligesom hajer, hvor der er 
blod i vandet og der er fodrings-vanvid. De almindelige normer for domme 
Forlods 


Man har blandt andet ændret den almindelige proces i kriminalsager. 7 
ud af 10 som sigtes for optøjs-relaterede straffelovs-overtrædelser bliver 
varetægtsfængslet, mod normalt 3 ud af 10 for lignende sigtelser. En 
whistle-blower har lækket et dokument, som viser at politiets anklagere har 
fået instruktioner på at tilbageholde folk i arresten uanset hvor ubetydelige 
straffelovsovertrædelserne er, og anbefaler retten at gøre det samme og 
varetægtsfængsle alle. 


En byretsdommer fra Camberwell, Novello Noades har udtalt at ”retten 
er beordret til at sende alle dem som deltog i optøjerne og hærgede bu- 
tikkerne i fængsel.” Dette er bunkejustits og sikrer ikke den enkelte mod 
overgreb. Der er også en sammenblanding af den ellers opdelte lovgivende, 
dømmende og udførende magt. 


En forsvars- og menneskeretsadvokat, Matt Foot udtalte til pressen at 
”af det store antal af protesterende som er blevet sigtede for voldelig uro 
over de seneste år [før optøjerne i august] er ingen af dem, så vidt jeg ved, 
blevet nægtet kaution”. 


Derudover er navnforbud mod offentliggørelse af unge under 18 år 
ophævet i iver efter ”name and shame” (offentliggørelse og skam). Det har 
bl.a. betydet, at flere folk er blevet udsat for voldelige overfald på gaden, 
og en masse familier er blevet opsagt fra deres lejligheder, fordi et af deres 
familiemedlemmer er dømt. I et enkelt tilfælde har ”naming and shaming” 
ført til at en mand, som blev fejlagtigt sigtet, fik sit hus brændt ned. 


Lektien er klar: Protester mod elendighed og mærk statsmagtens fulde 
veste SI ESS YA 


Krigen mod de fattige fortsætter ufortrødent. 

Opstand i Israel og 
DDS EN 
Gl SS 


Oprør og revolutioner i Mellemøsten og Nord- 
afrika har været med til at udfordre den israelske 
undertrykkelse af palæstinensere. Nu er masse- 
protester også nået til de israelske gader, hvilket 
kan komme til at spille en afgørende rolle for 
Palæstinas fremtid. 


Israel har i løbet af denne sommer oplevet 
nogle af de største folkelige protester i landets 
historie. Flere hundredetusinde mennesker har 
været på gaden for at demonstrere mod stigende 
leveomkostninger, huspriser og modstand mod 
Netanyahu-regeringens krisepolitik, der indebæ- 
rer afmonteringen af den israelske velfærdsstat. 
Protesterne, der startede spontant udenom 
de traditionelle organisationer, fik dog hurtigt 
opbakning af blandt andet studenterorganisatio- 
nerne, og har efterfølgende opnået bred folkelig 
opbakning på tværs af de forskellige politiske og 
KLEIST ETT TØ 


De israelske protester er i høj grad inspireret af 
det arabiske forår, og flere steder høres slagord 
som "Mubarak, Assad, Netanyahu" og "Tahrir- 
pladsen er i denne by”. Dog kan protesterne i 
Israel i første omgang siges at have mere tilfæl- 
les med protesterne i Grækenland og Spanien 
end med oprøret i Mellemøsten, da det først 
og fremmest har været oprør mod de sociale 
og politiske forhold i landet og ikke med selve 
regimets karakter, der er målet for bevægelsen. 
Det har specielt været begrundet med frygten for 
at splitte bevægelsen, at spørgsmålet om Israels 
besættelse af de palæstinensiske områder ikke 
har været en del af dagsordenen. 


Kravet om retfærdighed gælder også Palæstina 
Det er dog åbenlyst, at modstand mod neolibe- 
rale reformer og angreb på velfærdsstaten i et 
land som Israel uløseligt vil hænge sammen med 
besættelsespolitikken og koloniseringen af de 
besatte områder. Nok er Israel en af de største 
modtagere af amerikansk bistand i området, 
men langt størstedelen af støtten går til at 
dække Israels militære udgifter og går således i 
høj grad udenom den civile økonomi. Derudover 
bruger staten enorme summer på koloniseringen 
af de besatte områder, der årligt koster i omeg- 
ES EET ET SETE TISSER 
hvad den almindelige israelske arbejder får ud af 
statens imperialistiske politik, og det er denne 
erkendelse, som man kan håbe, at bevægelsen 
kan være med til at udvikle. Og noget kunne tyde 
på, at dele af bevægelsen er begyndt at tænke i 
sådanne baner. På et banner til en demonstration 
i Tel Aviv for nyligt stod der f.eks. "social retfær- 
dighed = forlad bosættelserne”. 


Modsvaret fra det israelske regime vil øjensynligt 
være at skubbe til frygten og fremmedgørelsen 
- specielt set i forhold til den forestående af- 
stemning i FN omkring anerkendelsen af staten 
Palæstina. Således har vi også i de seneste par 
uger været vidne til israelske angreb på Gaza, 
sikkert i et desperat forsøg på at få sikkerheds- 
spørgsmålet tilbage på den israelske dagsorden. 
Spørgsmålet om Palæstinas fremtid ligger dog 
ikke i en afstemning i FN, men i de folkelige 
protester, der udfolder sig i Mellemøsten, og som 
altså nu også er nået til Israel. Hvis der skal gøres 
op med årtiers imperialisme, er det vigtigt, at de 
bevægelser breder sig, politiseres og for alvor 
EET TASTEN TT da TD 


AF RASMUS HOLMEGÅRD 








ET PAR NØGTERNE ORD 


OM 11. SEPTEMBER 


Vi har lige rundet 10 året for 11. sep- 
tember og var i den forbindelse igen 
vidne til følelsesladede genudsendelser 
af de to tårnes sammenstyrtning. Men 
hvorfor alt det show? Hvem gavner 
det og hvorfor snakkes der om ”inside 
job”? 

Udtryk som ”den dag hvor verden æn- 
drede sig for altid” fik med 10 årsdagen 
endnu en tand. Et hurtigt kig på multi- 
nationale og nationale tv koncernernes 
sendeflade viste en tilstand af kollektivt 
selvsving. 

Hvor var journalisten der stille spurgte 
til om begivenheden i 2001 nødvendig- 
vis skulle medføre et sådan show og hel- 
liggørelse? Og hvorfor er verdens ledere 
og deres massemedier så interesseret i at 
fremhæve netop den begivenhed? 


Vi er under angreb 

11. september er det stærkeste udtryk 
for hvordan frygten blandes med det 
ideologiske korstog mod muslimer, for 
derefter at blive sprøjtet ind i stuerne 
verden over. 

Fortællingen om, at vi er under an- 
greb, at vi måske bliver de næste, at 
terroristerne kan ramme alle steder skal 
installeres i os og dyrkes. Det er frygt 
som fremmes ved genudsendelserne 
af højhusene der forstøves. Det er som 
om vi skal vænnes til at være i evig krig, 
i evigt alarmberedskab, i evig frygt. 


De hvide liv og de 

værdiløse liv 

”Men var 11. september ikke den ver- 
denshistoriske begivenhed som den 
bliver gjort til?” Jo i den betydning, at 
angrebet i sig selv var en spektakulær 
form for terrorisme der helt filmisk var 
egnet til TV, Og spredt ud blev det som 
sagt. Samtidig var det et angreb på ver- 
dens største magt. Men begivenheden er 
faktiskikke noget særligt, hvis den gøres 

op i menneskeliv. 

Massakren på den irakiske oprørsby 
Falluja i 2004 var et langt større og uhyg- 
geligt eksempel på terror, som USA stod 
bag. Israels undertrykkelse af Palæstina 
er systematisk udrensning af et helt 
folk, som må kaldes statsterror. De 1%z 
millioner døde under FN's 10 år lange 
blokade af Irak, var uhyrlig mens ”ver- 
denssamfundet” vendte sit blinde øje til. 
Besættelsen af Irak, Afghanistan og Li- 
byen, som har kostet millioner af døde, 
er langt mere ekstreme begivenheder. 

Men disse krige beskrives ikke i medi- 
erne som uhyggelige verdensbegivenhe- 
der, men hyldes i stedet som demokrati- 
fremmende med lange nationalistiske 
reportager f.eks. ved flagdagen og 
soldaterparaden i København. 

Genudsendelsen af 11. September 
viser med al tydelighed, at der i medier- 
nes og magthavernes verdensforståelse 
gøres systematisk forskel. En død fra 
vesten er mange gange mere værd end 
en død fra Irak eller Palæstina. 

Det er denne racistiske logik som 
fremmes, hver gang de genudsender. 
Denne racisme bliver sammen med 
frygten uvurderlige redskaber for, at 
magthaverne kan opretholde deres krig- 
spropaganda og deres imperialistiske 
ageren i verden. 


Et inside job? 

Der har været rejst diskussion om hvor- 
vidt, at 11. September var et komplot, en 
stor løgn, etinside job. Diskussionen er, 
ligesom selve begivenheden, ret spekta- 
kulær men ender på et konstruktions- 
teknisk niveau, som gør det svært for de 
fleste folk, der ikke selv er ingeniører at 
skelne skidt fra kanel. 

For os som socialister er det imidlertid 
mere relevant at stille spørgsmålet: men 
hvilken forskel gør det om 11. september 
var planlagt af folk i den amerikanske 





elite eller ej? Udfaldet er jo det samme. 

Ja politikere lyver og hindrer den kriti- 
ske presse i at afsløre løgne — det er ikke 
noget nyt. Ja politikere benytter sig af 
katastrofer og chok (planlagte såvel som 
uforudsete) til at berige sig, disciplinere 
arbejderklassen og fremme deres klasses 
magt — det er ikke noget nyt for os. Ja 
politikere ofrer gerne deres egne lands- 
mænds blod i krige for profit for nogle 
få — det er også gammel lære. 

Med eller uden en konspiration har 
11. september altså betydet store krige, 
øget overvågning, begrænsningen af le- 
gitim modstandskamp, diskrimination 
og racisme. 


Afmagt 

Ved at forstå 11. september som en 
stor konspiration foretaget af nogle få 
hemmelige, men alt for magtfulde men- 
nesker, afvæbner man samtidig os som 
handlende individer, der faktisk kan 
forandre. Samtidig tilslører det over- 
klassens forskellige interne positioner 
og interesser, da ”magten” bliver til en 
overordnet glat maskine, der virker bag 
om alt andet. 

Men magten fungerer ikke gnidnings- 
frit. Overklassen er dybt splittet internt, 
og befolkningerne kan som senest be- 
vist i Tunesien og Egypten smide nok 
så magtfulde regenter på historiens 
mødding. 

Venstrefløjen bør se nøgternt på ver- 
den, den globale ulighed bør være vores 
forståelsesramme når vi går til verden. 
Kun med den forståelse kan vi gen- 
nemskue krigsherrernes propaganda, 
forstå desperate modsvar og samtidig 
bygge den bevægelse som kan udfor- 
dre de magthavere som taler fred men 
skaber krig. 

Vi befinder os i den dybeste økono- 
miske krisen siden 30erne, og arbe- 
jderklassen og samfundets svageste 
betaler regningen - ikke kun i Danmark 
men i hele verden. 


I Danmark står vi overfor massive 
angreb på vores velfærdssamfund og 
meget tyder på, at dette billede ikke vil 
ændre sig med en ny "rød” regering ved 
roret. Heldigvis oplever vi samtidigt et 
voksende alternativ; millioner af men- 
nesker er gået til modstand. I Europa 
er modstanden voksende med strejker, 
besættelser og gadekampe. I Egypten 
og Tunesien har man væltet diktatorer, 
og der er kampen for en bedre fremtid 
først lige begyndt. 


På Marxisme 2011 vil vi høre oplæg om 
krisen, diskutere truslen fra det yderste 
højre og pege på mulighederne for 
forandring. 


MØDER & TEMAER 
FOR MARXISME 2011 


Klassesamfund 


— anno 2011 
Krise og modstand 


Ny venstreflg 
Blandede bolsjer 


Revolution i den 


arabiske verden 
Krigs & imperialisme 


PRAKTISK INFO 


Marxisme 2011 finder sted fra d.11.- 
13. november, Sorøgade 6, 2100 
København Ø, og arrangeres af Inter- 
nationale Socialister og Internationale 
Socialisters Ungdom. Det koster 100 kr. 
at deltage alle 3 dage, 50 kr. for studer- 
ende. Enkelte møder 20 kr. 








SE PROGRAM & TILMELD DIG FÅ 
WWW.SOCIALISTER.EK 





PROGRAM 


MARXISME 2011 
IDEER Ti AT 
FORANDRE VERDEN 

Fredag ere lse Lokale 2 lol t- I rse: 
17.00-18.30 Fagforeninger og organisering Fra Portugal til Grækenland - 

af østeuropæiske arbejdere v. krise, oprør og modstand v. Anne 

Anders Olesen (næstformand i 3F Lange (IS) 

BJMF) 

Tema: Klassesamfund anno 2011 Tema: Krise og modstand 
18.30-19.30 Pause Pause Pause 
19-30-21.00 Debat: Er anarkisme mere radikal 

end socialisme? v. Rasmus U. 

Pinnerup (Libertære Socialister) og 

Mette Hermansen (IS) 

Tema: Ny venstrefløj 
21.00-22.30 Film: The war you don't see 
Lørdag te lse Lokale 2 ol e- I rse: 
10.00-11.15 Nyliberalisme: Økonomisk apart- Marx kriseteori v. Morten Ras- 

heid og minimalstat sat i system mussen (IS) 

v. Jan Hoby (næstfmd. i LFS og IS) Tema: Krise og modstand 

Tema: Klassesamfund anno 2011 
11.15-11.30 Pause Pause Pause 
11.30-12.45 Debat: Venstrefløj og parlamen- Kunst og marxisme v. John Moly- 

tarisme — erfaringer fra Europa v.  neux (SWP) 

Per Clausen (MF.Ø), Vegard Velle 

(IS/Norge) og Rune Jakobsen (IS) 

Tema: Ny venstrefløj Tema: Blandede bolsjer 
12.45-14.00 Frokost Frokost Frokost 
14.00-15.15 Debat: Revolution og kvindekamp Den moderne arbejderklasse og Foucault - ven eller fjende? v. Anders 

i Mellemøsten v. Asmaa Abdol venstrefløjen v. Jakob Mathiasen Bæk (IS) 

Hamid (Ø) (forfatter til bogen ”Beton — his- 

torier fra skurvognen”) og Jakob 

Tema: Revolution i den arabiske Nerup (IS) 

verden Tema: Klassesamfund anno 2011 Tema: Blandede bolsjer 
15.15-15.45 Pause Pause Pause 
15.45-17.00 Debat: Revolution i Mellemøsten Erfaringer fra England — hvilken Imperialisme 2011 v. Peter Schjerning 

v. John Molyneux (SWP) og Osama vej for studenterkamp i DK? v. (IS) 

Hamza (medl. Internationalt Mark Bergfeld (SWP) og Anne 

Udvalg, Ø) Tema: Revolution den 

arabiske verden Tema: Krise og modstand Tema: Krig og imperialisme 
17.00-19.00 Aftensmad Aftensmad Aftensmad 
19.00-20.30 Debat: Hvor stor er truslen fra den 

yderste højrefløj? v. Mark Bergfeld 

(SWP), Vegard Velle (IS Norge) og 

Dennis Petersen (IS). 

Tema: Blandede bolsjer 
20.30-01.00 Musik og fest 


Søndag 


Salen 


Lokale 2 





Lokale 3 








10.00-11.15 Fra demokratisk til social revolu- Rosa Luxemburg: Massestrejke 

tion i Egypten v. Jørn Andersen (IS) og revolution v. Lars Henrik 

Tema: Revolution i den arabiske Carlskov (IS) 

verden Tema: Krise og modstand 
11.15-11.45 Pause Pause Pause 
11.45-13.00 Debat: Danmarks tre krige på 10 Finanskrisen - en marxistisk 

år — Libyen, Irak og Afghanistan forklaring v. Anders Hadberg (udd. 

v. Mikael Hertoft (HB-mdl. Ø), i statskundskab) 

Lene Junker (IS) og Nagieb Khaja 

(Freelance-journalist og forfatter) Tema: Krise og modstand 

Tema: Krig og imperialisme 
13.00-13.15 Pause Pause Pause 
13.15-14.45 Afslutningsdebat: Ny venstrefløj —- antikapitalistiske svar på krisen Jesper Juul (IS), Jonathan Simmel 


(SUF), Oskar Larsson (Libertære Socialister) Tema: Ny venstrefløj 
== Der kan forekomme ændringer i programmet, følg med på www.socialister.d! 

BE”, 


AN É— 
JOBTRÆNING ELLER GRATIS ARBEJDSKRAFT? 


Under den nu afgående VK-regering er kontant- 
hjælpsmodtagere i den grad udnyttet som gratis 
arbejdskraft. Dette er bl.a. sket via såkaldt jobtræ- 
ning. Man sender kontanthjælpsmodtagere ud i 
kommunale institutioner og private virksomheder 
på trods af, at et fast arbejde aldrig kommer på tale. 
Dette er en hån mod ledige. Mange institutioner og 
private arbejdsgivere udnytter det i en grad, så det 
ligner ”slavearbejde”. Men opfindsomheden kender 
ingen grænser: 


KA NErINESSkeG som ”Tyggegummifa- 
ri 


På Møn findes et kommunalt aktiveringssted, Prak- 
tisk Service, hvor kontanthjælpsmodtagere i 37 timer 
om ugen på kontanthjælp sidder og pakker tygge- 
gummi for en privat virksomhed. Møder man ikke, 
får det konsekvenser for kontanthjælpen. 

Kommunen får selvfølgelig penge fra firmaet, men 
dette kommer ikke de aktiverede til gode. Oven i 
købet får kommunen 65 % i refusion fra staten på 
kontanthjælpen. Altså en god forretning. 

Men hjælper det de aktiverede videre til et job? Nej 
overhovedet ikke. Men det ser pænt ud i arbejdsløs- 
hedstallene, da aktiverede ikke tæller som ledige. 


Anmeldelse til 3F 


Da jeg blev bekendt med forholdene, kontaktede jeg 
3E Udmeldingen var herfra, at det forekom mange 
steder. Men ligeledes at det var konkurrenceforvrid- 
ning. Praktisk Service, der får pakket deres tygge- 
gummi, burde i stedet ansætte ordinær arbejdskraft 
til en overenskomstmæssig løn. 

Jeg har siden talt med den lokale 3F afdeling som 
nu ”kigger” på forholdene. Vi kan så kun håbe, at 


dette aktiveringscirkus bliver stoppet. 


Rød regerings planer for kontant- 
hjælpsmodtagere 
Bliver det nu bedre under en ny regering? Allerede in- 
den valget, meldte SogSFud med, at kontanthjælps- 
modtagere skulle arbejde for deres kontanthjælp. 
Dog skulle kontanthjælpen omregnes til timer efter 
overenskomstmæssig løn. Holbæk kommune har 
lavet forsøget. Det resulterede i at medarbejdere i Vej 
og Park nedlagde arbejdet. Her var folk på forhånd 
opsagt, så nu kunne kontanthjælpsmodtagere, med 
65 % i refusion fra staten, overtage arbejdet. 

Er det virkelig vejen frem? Er løntrykkeri og konkur- 
renceforvridning det eneste skiftende regeringer kan 
tilbyde vores kontanthjælpsmodtagere. 


En gulerod og uddannelse 

Hvad skal der så til? Uddannelse og ekstrauddan- 
nelse. Mange unge sidder i dag fast i systemet men 
uden udsigt til arbejde. Her må de enkelte kom- 
muner mere aktivt gå ind med uddannelsesplaner 
og opkvalificerende kurser. Her hjælper tvang og et 
aktiveringscirkus, uden jobudsigter, intet. 

En anden ting staten igen kunne indføre, var det 
ekstra beløb oveni kontanthjælpen, som før i tiden 
gjorde, at mange aktiverede følte, der var mening 
med det de lavede. 

Det eneste vi kan gøre er at fortælle den nye 
regering, at vi ikke finder os i den udnyttelse man 
foretager overfor vores kontanthjælpsmodtagere. 
Hverken som løntrykkere eller som på Møn, stats- 
betalt arbejdskraft til en tyggegummifabrik. 


JENS FROM ANDERSEN 


FALDGRUBER 
VED LØNTILSKUD 


Flere og flere sager om løntilskud havner i dag i retten. 
Dette sker ud fra at mange institutioner og virksomhe- 
der benytter denne ordning og dermed opsiger med- 
arbejdere på normalløn. Problemet omkring sagerne 
ved retten er Højesterets praksis på området. Mange 
taber deres sager pga. de aftaler, der ligger mellem de 
enkelte fagforbund og arbejdsgiverne. 


TEE ETSI EVAN 

I hovedaftalen mellem DA og LO indgår begrebet ”usag- 
lig opsigelse”. Denne aftale dækker opsigelse ved en 
samtidig ansættelse af en erstatning på løntilskud. Man 
skal huske, at hvis den overenskomst, der er indgået 
på det område, hvor en medarbejder usagligt bliver 
opsagt, ikke henviser til Hovedaftalen, er det Højeste- 
rets praksis som der indtræder. Sagsøgeren (typisk 
fagforbundet) får altså ikke medhold. 


Undersøg altid den gældende overens- 
komst på området 

En god ting er, at man altid ved ansættelsens start, skal 
undersøge gældende overenskomst på området. Man 
skal undersøge om overenskomsten henviser til alle 
punkter i Hovedaftalen mellem DA og LO. 

En chauffør måtte sande dette da vedkommende blev 
opsagt fra sit job pga. manglende arbejde. Her havde 
man forinden ansat en anden chauffør med løntilskud. 
Chaufføren indbragte sagen for domstolen, for usaglig 
opsigelse. I sagen henviste chaufføren til overenskom- 
sten mellem Arbejdsgiverforeningen og Transport. Østre 
Landsret afviste sagen, da ansættelseskontrakten ikke 
indeholdt en bestemmelse om godtgørelse ved usaglig 
opsigelse, og fordi ansættelseskontrakten heller ikke 
henviste til Hovedaftalen mellem DÅ og LO. 

Dommen viser, at godtgørelse for usaglig afskedigelse 
forudsætter, at der er hjemmel hertil i en aftale, eller 
i lovgivningen. Det sidste er desværre ikke tilfældet. 
Dommen viser også, at en henvisning til en overens- 
komst i den individuelle ansættelseskontrakt ikke 
altid indebærer, at hovedaftalen på det pågældende 
område er gældende. Derfor skal man sikre sig, at der 
i ansættelseskontrakten er indført, at arbejdsgiveren 
Tele Teilel seere gore 

Det er altså vigtigt at være dækket ind under overens- 
komsten. Det beskytter ens ansættelse mod trusler fra 
den stadig mere udbredte brug af løntilskudsordninger. 
Spørg jeres fagforening om dette. 


JENS FROM ANDERSEN 

Vi er to piger i gruppen Arabpiat (der er 
en sammentrækning af arabiske hiphop/ 
rap piger på arabisk red.). Jeg skrev den 
første sang, da jeg var 15 år. Den handlede 
om de sociale problemer i vores by, som 
er Acre. Den handlede så om stoffer og 
fattige mennesker, og hvordan man burde 
håbe for livet og ikke bare tage stoffer og 
den slags. 


Det er den samme undertryk- 
kelse men uden bomberne 





I starten var jeg ikke så po- 
litisk. Altså jeg var ung, og 
i vores skole lærer vi ikke 
noget om vores historie over- 
hovedet, om Palæstina. Jeg 
vidste, at mit land var besat, 
så jeg vidste nogle få ting, 
men mindre end nu. 


Så dengang var det mere 
sociale aspekter, der drog mig. 
Så de andre sange handlede 
mere om at være ”arabpiat”, 
og hvordan vi kunne få rettig- 
hederivores nærområde. Altså 
det omhandlede de planer, jeg 
mente var mulige at forandre, 
altså at handle og forandre. Fordi jeg kan 
ikke befri Palæstina, selv om jeg gerne ville. 
For det erikke nok bare at sige, jeg vil befri 
Palæstina. Det handler mere om at give og 
”kom nu arabiske folk lad os forene os for 
at gøre det”. 


For vi hører altid de arabiske ledere sid- 
der sammen, og de snakker om, hvordan 
de gerne vil hjælpe os, men freden kom- 
mer ikke, og alle ved det. Du ved, i Gaza 
og Vestbredden er der krig hver dag, og 
det er ikke helt samme situation, vi lever 
under her. Vi lever med den samme un- 
dertrykkelse men uden bomberne. Vi har 
ikke rettigheder som normale borgere. De 
behandler os som Palæstinensere i Israel, 
så derfor har vi ingen rettigheder. 


Det er mit land, hvorfor skulle 
jeg gå? 
Hvordan oplever du den daglige under- 
trykkelse? 

Vi kan se den hver dag, i alting. Det er 
i uddannelsessystemet, pengesager, i ar- 
bejde. Altså i det konkrete liv. Der er intet, 


der er lige. Og det er fordi, vi er arabere 
— palæstinensere. Og udenfor det besatte 
Palæstina (altså udenfor Israel red.) bliver 
vi antaget for at være israelere, så vi hører 
ikke til nogle steder — det gør mig virkelig 
ondt. 

Vi er ikke israelere men palæstinensere. 
Vi flygtede bare ikke væk fra vores land. 
Så vi sidder fast her men det er godt. Så 
jeg tager ikke herfra, før jeg har mit hjem, 
og det er mit land. Hvorfor skulle jeg gå? 
De skulle tage af sted, for det er mit land! 


Vi var skide ligeglade! 

Hvordan har det været at være en ung 
kvinde og rapper? Hvordan har arabere og 
israelere forholdt sig til jeres rap? 


Da jeg startede var det hårdt for vores 
lokalsamfund at acceptere det, fordi det er 
ikke accepteret at både være kvinde, araber 
og muslim (og samtidig rappe red.). Det 
var for meget for dem. Både på grund af 
lokalmiljøet og på grund af religion, men 
vi var skide ligeglade. 


Vi havde støttende familie, der bakkede 
os op fra starten af. Der kom mange folk op 
tilsådan ”det her er noget pjat, hvorfor gøri 
det her?”, Så det var svært for dem at accep- 
tere det i starten, fordi det var ukendt for 
dem, men nu er det accepteret, og mange 
piger kommer op til os og vil gerne lave rap. 


Jeg må gøre alting selv 
Hvordan går det så med at få dit rap spredt 
ud? 

Jeg vil gerne lave et soloalbum, men vi 
kan ikke promovere os selv i Palæstina. 


De israelske folk vil ikke støtte os, fordi vi 
rapper om Palæstina. Så jeg får ikke noget 
pladeselskab dér — der er ingen hjælp at få. 
Og som jeg fortalte dig, er det sådan, at de 
anser mig for at være israeler i Palæstina. 
Så jeg kan ikke gå til talentshows a la Ame- 
rican Got Talent. Ikke i de arabiske lande. 
Ikke i Syrien eller Libanon og hvis jeg stiller 
op i Israel, er der ingen, der vil støtte. 

Når jeg afholder koncerter, er det kun 
arabere, der kommer. Og selvom der er 
nogle jøder der er cool og kan lide mine 
ting, er det få, som ikke er zionister. Så det 
er ret sandsynligt, at jeg ikke finder noget 
pladeselskab, og at jeg derfor må gøre 
alting selv. 


Er der nogen, der nogensinde har truet 
dig pga. dit hip hop? 

Nej! Lad mig fortælle dig, det er fordi, 
jeg lever i den mest frisindede by i Israel. 
Men i en landsby var der et tilfælde for syv 
år siden, hvor to piger blev truet med at 
få deres hus brændt ned. Forældrene øn- 
skede virkelig at støtte 


dem, men folkene omkring 
familien, de accepterede det 
ikke, så pigerne blev nødt til 
at stoppe. 


Der var en anden pige, 
der lavede hip hop og RnB, 
som også mødte modstand 
ikke fra den nære familie, 
men folk omkring. Så hun 
flygtede til USA. 


Hvad med dig — har du 
tænkt på at flygte? 

Nej, for jeg har min fa- 
milie, der støtter, og min 
frihed. 


Hvordan ser du perspektiverne for Pa- 
læstina, nu når Hamas og Fatah er gået 
sammen ien regering? 

Ja, de siger, at de er begyndt at arbejde 
sammen, og det er godt, eller det er i hvert 
fald meningen, at det skal være godt, men 
jeg ved det ikke. Fordi jeg har en masse 
venner i Gaza, og i krigen for to år siden 
(borgerkrigen imellem Fatah og Hamas 
red.) sagde de ”Fatah er dem, der gør alt 
galt og startede det. Det er på grund af dem, 
vi lever i et helvede”. 

Altså det er en af grundene. Men måske 
kan de gøre noget godt sammen. Men jeg 
ved det ikke — man ved aldrig sådan noget, 
fordi du hører altid ting og sager, men du 
skal se dem selv — du bliver nødt til at se 
forandring. Jeg håber, du ved, ligesom alle 
håber, at det her medfører nogle gode for- 
andringer, fordi de er altid mod hinanden 
og laver i krig, i stedet for at være en hånd 
og gøre noget for Palæstina. 


Du er grunden til, at jeg laver 
hiphop nu 

Hvad er den højeste drøm for dig, i forhold 
til hvad du kan opnå med hip hop? Her 

tænker jeg både personligt men også for 
dit samfund. 

Når jeg rapper om sociale problemer, 
mener jeg, at jeg kan forandre. Jeg snakker 
meget om, hvordan man kan være kvinde 
i vores verden og særligt omkring dét at 
være en arabisk og muslimsk kvinde i det 
her samfund. 

Der er stadig en hel del folk, der ikke 
forstår, vi lever i 2011 og ikke for tusind år 
siden. Så de bliver nødt at åbne sig op. Ver- 
den forandres, så du må også forandre dig. 
Og dererikke rigtig noget, du kan gøre ved 
det, okay? Jeg ønsker bare at vores samfund 
forstår, at det at give frihed til en pige eller 
arabisk kvinde, ikke betyder frihed kun til 
at gå ud, uden at forstå hendes ønsker. Det 
er ikke i orden vel? 

Og som jeg sagde, vi startede den her 
arabiske kvinde-hiphop-ting i Palæstina. 
Det er blevet virkelig stort, og da en pige 
kom op efter en koncert og sagde, ”du er 
grunden til, at jeg laver hip hop nu”, blev 
jeg virkelig glad og blev sik- 









ker på, at jeg faktisk havde forandret noget. 





Du ved, at du er palæstinenser 
Har du nogen israelske venner, der ikke er 
arabere, eller er det meget opdelt? 

Faktisk er det sådan, at der hvor jeg bor, 
er byen arabisk, men der bor også jøder der. 
Vi lever sammen og arbejder sammen. Du 
ser dem hver dag — de ser os hver dag. Jeg 
har en slags venner fra mit arbejde, men 
vi går ikke ud sammen eller sådan noget. 


Det er stadig sådan, at når du går på 
gaden, selvom der ikke er bomber, der 
sprænger dig i stykker, ved du, at du er 
palæstinenser, og de er israelere. Og alle 
har det på den måde. Men vi lever frede- 
ligt sammen i vores dagligdag. Vi ved vi 
bliver nødt til at leve på den her måde, så 
vi vænner os til det. Men rigtige venner 
kan vi aldrig blive. Engang var der en pige, 
som jeg arbejdede sammen med, der kom 
hjem til mig. Hun er jøde, og da hun så det 
palæstinensiske flag på mit værelse, var 
hun sådan....du ved jeg så hendes ansigt, 
og jeg sagde ikke engang noget. Vi kan altså 
ikke blive venner, men vi må leve med det. 


Safaeya Hathot og hendes gruppe Arapiat 
kan findes på: 


http://www.myspace.com/arapiat 


Du kan også se hendes video ”Safaa Ara- 
piyat - Checkpoint Rocks” på youtube.com 
Endelig har hun deltaget i en prisvindende 
dokumentarfilm ”Slingshot Hip Hop” 

Vi lever i en verden hvor vi dagligt er vidner 
til kapitalismens barbari. 

Halvdelen af jordens befolkning lever for 
under 2$ om dagen, mens 67 % af verdens 
værdier ejes af 2 %… Krige bliver startet, 
lande besat og befolkninger undertrykt, 
hvis det kan give adgang til olie, markeds- 
andele og billig arbejdskraft. 

Men vi lever også i en verden hvor millioner 
verden over går i protest og kamp for en 
bedre verden under overskriften ”En anden 
verden er mulig”. Denne globale bevægelse 
giver håb og mulighed for at skabe en bedre 
verden, og derfor er vi som socialister i 
spidsen for at opbygge den. 


FOR SOCIALISME 

| ISU tror vi ikke på at det kapitalistiske 
system kan lappes - problemerne skyldes 
ikke fejl eller dumme politikere - men at et 
lille mindretal sidder på den økonomiske 
magt og reelt bestemmer over samfun- 
det, hvem der skal fyres, hvad der skal 
produceres, hvor mange der skal være i 
klasserne og hvad vi skal lære, etc. Derfor 
skal hele systemet afskaffes og erstattes 
af et socialistisk samfund. 


FOR INTERNATIONALISME OG IMOD RA- 
CISME, SEXISME, OG UNDERTRYKKELSE 
…Vi er for åbne grænser og solidaritet med 
arbejdere over hele verden. Vi vender os 
imod racisme, diskriminering af asylan- 
søgere, flygtninge, homoseksuelle eller 
religiøse grupper. Vi støtter muslimer, sorte 
eller andre undertrykte grupper i deres 
kamp for lige rettigheder. Og vi støtter 
alle nationale befrielsesbevægelser der 
kæmper imod imperialismen, som fx i Irak 
og Palæstina. 


FOR EN STYRKET VENSTREFLØJ 

…JSU arbejder for at organisere det stær- 
keste modsvar. Det gør vi ved at være 
aktive medlemmer af Enhedslisten, hvor 
vi sammen med tusinder andre giver 
magten organiseret modstand. ISU vil 
skærpe Enhedslistens antikapitalistiske 
profil og styrke den aktivistiske deltagelse 
i bevægelsen.…Et revolutionært parti er 
nødvendigt for at styrke bevægelsen, og 
hjælpe aktivisterne med de ideer, argu- 
menter og strategier der gør os i stand til 
helt at omstyrte kapitalismen. 


FOR EN STYRKET BEVÆGELSE 
Protesterne mod Irak-krigen i 2003 viste 
endnu engang, at vejen til at udfordre mag- 
ten, går gennem de manges aktivitet. Der- 
for er vi som socialister en del af de brede 
protester mod krig, racisme, nedskæringer 
og asociale angreb på uddannelse og 
velfærd, og for at forsvare Christiania. 
flertallet må lave revolution, så vi kan få et 
helt anderledes samfund, hvor mennesker 
og miljø kommer før profit - og i vores øjne 
kan det ikke gå hurtigt nok! 

Læs hele ISUs grundlag ,,Her står ISU" på 
www.socialister.dk 

TI ÅR EFTER 11. SEPTEMBER 





De krige, der fulgte efter 11. 
september, skulle vise USA's 
magt for verden, men, siger 
Alex Callinicos, de har gjort 
det modsatte. 


Angrebene på New York og 
Washington den 11.9.2001 
syntes at komme ud af det 
blå. Politikere og medier pro- 
klamerede, at verden nu blev 
ændret totalt. Men hvordan 
ser det ud nu? 


Den amerikanske tænke- 
tank Stratfor hævdede kort ef- 
ter 11.9, athvis USA reagerede 
ved at angribe ”flere islamiske 
lande, ville det tjene Al Qae- 
das ”to strategiske mål”: 


”For det første, udmatte 
USA strategisk såvel som 
operationelt, globalt såvel 
som lokalt, ved at tvinge det 
til at forpligte sig ud over 
sine militære evner. For det 
andet, vise for den islamiske 
verden, at USA er vilkårligt 
fjendtlig over for islam. Dette 
ville åbne døren til, hvad Al 
Qaeda ønsker mest— at tildele 
USA et militært nederlagi den 
islamiske verden.” 


Fordeling 

Men USA gik i den fælde, 
Al Qaeda havde sat. Også 
dette havde langsigtede år- 
sager. Sovjetunionens sam- 
menbrud efterlod USA som 
tilsyneladende ”den eneste 
supermagt”. 


Men den globale kapital- 
akkumulations-proces flyt- 
tede ubønhørligt fordelingen 
af økonomisk magt til skade 
for USA. 

En af de største fordele, 
USA havde efter den kolde 


USA'S AFMAGT 


krig, var dens tilsyneladende 
overvældende militære over- 
legenhed. 


Militært 

Efter at George W. Bush blev 
præsident i januar 2001, støt- 
tede mange i hans admini- 
stration "Projektet for det nye 
amerikanske århundrede' — 
udformet af den republikan- 
ske højrefløj for at genvinde 
USA's globale førerposition 
ved at udvide dets militære 
slagkraft. 


11. september gav højreflø- 
jen den mulighed, de havde 
ledt efter. Det blev en ambi- 
tiøs satsning på at forevige 
amerikansk kapitalismes 
globale hegemoni. 

Men den satsning fejlede. 
De amerikanske og britiske 
invasionsstyrker erobrede 
hurtigt Irak i marts 2003, men 
så sig snart konfronteret med 
et umedgørligt guerilla-oprør. 

Det er en gammel sandhed: 
Overvældende militær magt 
kan ikke tvinge en oprørsk 
befolkning til lydighed. 


Ødelægge 

For at besejre den irakiske 
modstand spillede besæt- 
terne på splittelsen mellem 
shia-flertallet og sunnier. 

Dette udløste blot en 
skræmmende logik med bor- 
gerkrig og etnisk udrensning, 
der truede med at ødelægge 
både Irak og besættelses- 
magten. 

En ændring i den ameri- 
kanske taktik i 2007-8 bragte 
til sidst en grad af stabilitet 
til Irak. 

Det var ingen militær sejr, 
men et politisk kompromis 
— og et enormt geopolitisk 

tilbageslag for USA. 

Også i Afghanistan er USA 
og NATO kørt fastien krig, de 
ikke kan vinde. 


Så ”krigen mod terror”, 
som skulle befæste USA's 
globale overherredømme, 
har blot fremskyndet dets 
tilbagegang. 

Det er kun én af drivkræf- 
terne bag denne udvikling. 
Den globale økonomiske 
krise ses i brede kredse som 
sammenbruddet for ”anglo- 
amerikansk fri-markeds- 
kapitalisme'. 

Endnu vigtigere, så står den 
seneste stagnation i ameri- 
kansk økonomi i skarp kon- 
trast til Kinas hurtige opsving 
— landet er i dag verdens 
næststørste økonomi. 


I mellemtiden er demokra- 
tiet kommet til Mellemøsten — 
ikke takket være hverken USA 
eller Al Qaeda, men gennem 
revolutioner, der væltede 
vestligt støttede regimer i 
Egypten og Tunesien. 

Obamas beslutning om at 
begynde at trække tropper 
ud af Afghanistan afspejler 
bl.a. en erkendelse af, at den 
amerikanske globale strategi 
må fokusere på at imødegå 
Kinas fremvækst. 


Dette betyder ikke, at ”kri- 
gen mod terror” er ovre — men 
ingen forestiller sig nu, at det 
21. århundrede vil tilhøre 
USA. 


ALEX CALLINICOS 


Kraftigt nedredigeret oversæt- 
telse fra Socialist Worker (UK). 
Læs hele artiklen på socialister. 
dk 

I løbet af det sidste halve år har verden 
været vidne til, hvordan det syriske 
regime brutalt har forsøgt at knuse 
det, som altovervejende begyndte 
som fredelige protester for sociale og 
politiske reformer i landet. Mere end 
60.000 er blevet arresteret, siden op- 
standen startede, og over 11.000 sidder 
stadig i fængsel. Ifølge flere kilder er 
dødstallet rundet 3000, heraf er langt 
størstedelen civile. 


Protesterne i Syrien minder på mange 
måder om det, vi har set i andre dele af 
den arabiske verden. I starten rettede 
protesterne sig imod den permanente 
undtagelsestilstand, som siden 1963 
effektivt har sat forfatningen ud af kraft. 
Ligeledes rettede protesterne sig imod 
Ba'ath partiets politiske monopol, deri 
årevis har søgt at udelukke andre partier 
fra magten. Derudover øges utilfredshe- 
den også af en høj ungdomsarbejdsløs- 
hed og de stigende priser på fødevarer 
og andre dagligdagsprodukter. Andre 
helt åbenlyse grunde er regimets bru- 
tale karakter, hvor politiske mord, 
bortførelser og tortur har været en del 
af hverdagen. 

Den syriske regering har besvaret 
protesterne ved at sætte militæret ind 
overfor demonstranter, og regimets 
repression er foreløbigt kulmineret i 
belejringen af byen Hama, hvor over 
200 mennesker er blevet dræbt siden 3. 
juli i år. 


Syrien og Vesten 


Vesten har længe opfattet Syrien som en 


slyngelstat på grund af Syriens langvarige 
konflikt med Israel og støtte til Hizbollah. 

Siden år 2000, hvor den nuværende præ- 
sident Bashar al-Assad efterfulgte sin far, 
har regimet dog søgt at nærme sig Vesten. 
I begyndelsen skete det i forbindelse med 
Damaskus' Forår; en folkelig bevægelse 
rettet mod gennemførelsen af politiske, 
sociale og økonomiske reformer i kølvan- 
det på den tidligere præsident Hafez al- 
Assad's død. Ret hurtigt forlod regimet dog 
tanken om sociale og politiske reformer, 
men bibeholdt de økonomiske reformer, 
der skulle åbne den syriske økonomi op 
over for Vesten. Disse tiltag indeholdt 
gennemgående neoliberale reformer, hvor 
man bl.a. fjernede subsidier på fødevare- 
produkter, hvilket yderligere var med til 
at øge den sociale polarisering i landet. 
Derudover privatiseredes flere banker, og 
man liberaliserede finanssektoren til fordel 
for udenlandsk kapital. Endelig forøgede 
man olieproduktionen, hvilket specielt 
kan ses som en håndsudstrækning til de 
europæiske magter, da ca. 90 % af Syriens 
oliesalg går til EU-lande. Dertil kommer, at 
de syriske fængsler flittigt har været brugt 
af den amerikanske hær og andre allierede 
i forbindelse med Krigen mod Terror. 


Disse forhold bidrager til at forklare 
den ambivalente holdning, der i oprørets 
første måneder prægede Vestens forhold 
til Syrien. Den illustreres meget godt med 
den amerikanske udenrigsminister Hillary 
Clintons udtalelse om, at USA så Bashar al- 
Assad som en ”reformator”, hvilket, ifølge 
Clinton, derfor ville gøre en amerikansk 
intervention usandsynlig. 


Da konflikten efterfølgende eskalerede, 
og det blev mere klart, at regimet førte en 
decideret borgerkrig mod sin egen befolk- 
ning, skiftede udmeldingen fra det ameri- 
kanske udenrigsministerium: 

Den havde ikke noget investeret i den 
syriske regering. Senere opfordrede præ- 
sident Obama endda også regimet til at 
trække sig som følge af det folkelige pres. 

At dette ikke var udmeldingen fra starten 
i USA, der længe har opfattet Syrien som 
en fjende, hænger sammen med den måde, 
som Vesten generelt har forholdt sig til 
oprøret i Mellemøsten på; nemlig at magt- 
haverne i Vesten, selv i Syriens tilfælde, 
foretrækker en stærk mand ved magten 
frem for en folkelig magtovertagelse. 

Den folkelige bevægelse kan nemlig 
potentielt få et endnu mere radikalt udtryk 
end den arabiske nationalisme, som den 
syriske regering har legitimeret sig ved. 
Eeks. var Daraa, der var blandt de første 
byer, hvor opstanden brød ud, samtidig 
hjemsted for mange syrere, der blev for- 
trængt fra deres hjem, efter at Israel besatte 
Golan højderne i 1967. 

Under de aktuelle protester råber de- 
monstranterne blandt andet slagord som 
”kujoner af Golan, modige i nedskydning 
af ubevæbnede”. Eksemplet viser også 
oprørets kritiske holdning til Vesten og 
Israel, hvilket også forklarer Vestens tøven 
ift. fordømmelse af det syriske regimes 
forbrydelser. 


Perspektiver for oprøret 

Som sagt er opstanden blevet mødt med 
militær repression fra regimets side, og 
man har kun formået at gennemtvinge få 

og mindre betydningsfulde indrømmelser. 
Det syriske regime har ligeledes lært af be- 
givenhederne i Libyen og har sat hårdt ind 
mod byer som Hama og Jisr al-Shughour 
for at forhindre, at de skulle blive højborge 
for modstandskampen. 

Derudover lurer den fare, at Vesten vil 
gribe ind enten direkte eller gennem en 
FN-resolution og derved skabe et nyt Li- 
byen med det formål at kontrollere, hvem 
der skal have magten i landet. Omvendt 
har titusinder af mennesker trodset fryg- 
ten og truslen fra styret og har deltaget i 
demonstrationer og protester, og i løbet af 
de sidste uger er flere rapporter kommet ud 
om massedeserteringer fra hæren. 

Mange steder er protesterne blevet 
mere militante i deres udtryk, og på flere 
demonstrationer høres der nu krav om 
præsidentens fængsling og henrettelse. 

Alligevel mangler stadig den kraft, der var 
med til at sikre, at opstandene i Tunesien 
og Egypten fik gennemslagskraft; nemlig 
den organiserede arbejderklasse. 

I Syrien har vi endnu ikke set en strejke- 
bevægelse på linje med Tunesien og Egyp- 
ten, hvilket er nødvendigt, hvis opstanden 
skal sprede sig til Aleppo og Damaskus, der 
er landets kommercielle og industrielle 
centre. 

Uden en strejkebevægelse er det således 
svært at se hvordan den folkelige opstand 
skal sejre. 





RASMUS HOLMEGAARD 


Bankpakke IV 


NØDHJÆLP 
TIL KAPITALEN 








Mens valgkampen rasede, blev den 
danske kapital forsynet med nye mil- 
liardlån. Dette skete endda som mi- 
nisterdekret udenom den parlamen- 
tariske beslutningsproces, dog støttet 
af samtlige Folketingspartier minus 
Enhedslisten. For fjerde gang blev de 
danske banker og dermed kapitalens 
lånemuligheder og aktiekurser reddet 
af de danske skatteydere. 


Bankpakke IV forlænger stats- 
garantien på de lån, der 
tidligere er sikret i ban- 
kerne. Det beløber sig 
til astronomiske 172,3 
milliarder kr. Af dis- 
se er allerede godt 
17 milliarder tabt 
i krakkede banker, 
som er overført til 
det statslige selskab 









ibanken - som er Danmarks ubestridt 
største bank. Andre sandsynlige sy- 
stemisk vigtige banker er Jyske Bank, 
Sydbank, Nordea, Spar Nord og FIH 
Erhvervsbank. 


Hvorfor hastværket? 
Ifølge regering og erhvervsliv har det 
hastet med en ny bankpakke. Dels 
udløber en del af de nuværende garan- 
tier og dermed sikkerhedsnettet under 
bankerne. Men det vig- 
tigste er bankernes 
omkostninger. 
De danske 
banker har 
svært ved 
at låne på 
de globale 
markeder 
til billige 
penge, og 


dets brutale logik. Men for kapitalens 
skyld bliver markedet statsstyret. Hvis 
man var markedslogisk, så lod man de 
insolvente og risikobefængte banker gå 
konkurs. Sunde virksomheder ville ikke 
have problemer med at få refinansieret 
deres lån, og vi fik udryddet den usunde 
del af markedet. Men sådan leger de 
rige ikke. 


Nødhjælp til de rigeste 

For vi skal huske på, at kapitalen nok er 
enorme pengetanke som kontrollerer 
de danske virksomheder og ejer akti- 
erne. Men det er ikke det samme som, 
at de frivilligt accepterer at blive min- 
dre værd. For når ens aktier er mindre 
værd, så kan der lånes mindre, og man 
står dårligere i konkurrencen på både 
de Europæiske og globale markeder. En 
bankpakke kan booste liv i aktierne og 
dermed de riges værdibeholdninger, 

Finansiel Stabilitet. det bety- og vigtigst at sikre virksomhederne 
Den nye bankpakke der selv- adgang til kredit. So 
fortsætter indsky- følgelig, at De rigeste danske kapitalister er jo 


dergarantifonden, 
som er den ordning 
hvor bankerne er med 
til at finansiere indskyder- 
garantien på op til 750.000 kr. 
pr. kunde. 

Bankpakke IV udbygger de tidligere 
bankpakker med to nye tiltag, der yder- 
ligere skal styrke de store banker og 
dermed de store i dansk erhvervsliv. 
For det første bliver der en ”Medgifts- 
ordning”, hvor fusioner mellem banker 
belønnes og ligeså overtagelsen af tru- 
ede banker. Dette vil favorisere de store 
banker og skabe en yderligere koncen- 
tration af finansiel kapital i Danmark. 

Det andet ny tiltag er, at staten i 
samarbejde med bankerne skal udpege 
”Systemisk vigtige banker”, som staten 
altid skal støtte og forhindre i at gå fallit. 
Argumentationen for dette er, at disse 
banker er for store til at gå ned. Officielt 
formuleres det af hensyn til samfun- 
det, men reelt er det fordi store dele 
af kapitalens penge er bundet i disse 
bankers finansielle strukturer som lån 
eller aktier. eks. kontrollerer Mærsk 
op mod 1/3 af Danske bank — en af 
hans direktører er bestyrelsesformand 








det bliver 
dyrere for de 
danske virk- 
somheder at få 
lån via bankerne. At 
de danske banker har det 
svært skyldes dels, at de igennem en 
årrække grådigt og lemfældigt har lånt 
penge ud til bolig- og byggebobler, og 
dermed har en mindre sikkerhed under 
deres bank. 

Dels skyldes det den finansielle usta- 
biliteti Eurolandene, hvor den truende 
statsbankerot i Grækenland og heraf af- 
ledte problemer for Italien og Spanien 
bevirker, at de europæiske banker står 
svagt på lånemarkedet. EU's akutte og 
meget midlertidige løsninger har blot 
udskudt problemerne og fortsætter 
dermed med atunderminere tilliden til 
Europas økonomiske sikkerhed. 

Det bizarre er jo, at hverken i EU 
eller i Danmark må markedet regere, 
når kapitalens interesser er truet. Virk- 
somheder og banker må gerne fyre de 
lønmodtagere, som ingen lod og del 
har i alle de uansvarlige og grådige 
beslutninger, der har ført bankerne ud 
i krisen. For dem gælder kun marke- 


hverken bankdirektører eller popstjer- 
ner. De 50 rigeste danskere er familier, 
der kontrollerer produktive, multina- 
tionale virksomheder. De ejer via deres 
aktier de store danske virksomheder fra 
Mærsk, Lego, Bestseller, Grundfos osv. 
Disse 50 danske familier har tilsammen 
en personlig formue på 412,8 milliarder 
kr. En væsentlig del af dette er aktier 
og naturligvis vil de sørge for, at det 
er skatteyderne via f.eks. bankpakker, 
som sikrer dem deres værdier. 

Denne mikroskopiske minoritet 
bifalder selvfølgelig Bankpakke IV, 
fordi den spænder et sikkerhedsnet 
ud under deres værdier. Og de klapper 
ihænderne over udsigten til at få endnu 
mere kontrol med flere værdier, når 
bankerne tvinges/belønnes til fusioner 
og overtagelser. Skatteyderne, dvs alle 
almindelige lønmodtagere, pensioni- 
ster og arbejdsløse, skal derimod kun 
forvente at bankerne skruer endnu 
mere op for gebyrerne og sender reg- 
ningen for tabene til staten. 

Socialistisk Arbejderavis er din stemme for at en ny regering også skal 
betyde ny politik. Den er din stemme mod krigspolitikken og racismen. 


20.000 kr. til 


Socialistisk Årbejderavis 


Socialistisk Arbejderavis er en propaganda-avis for en venstrefløj, som 
ES RGS SEES RE DET LE SEE ES 
socialistiske standpunkter. 

Men Socialistisk Arbejderavis er især et redskab til at bygge forbin- 
delse mellem alle, der ønsker reel og solidarisk forandring. 


Socialistisk Arbejderavis har brug for din støtte. Vi vil i løbet af septem- 
ber og oktober samle 20.000 kr. ind, så avisen kan blive endnu bedre. 

Køb, læs og sælg Socialistisk Arbejderavis — og giv os et bidrag til at 
styrke kampen. 


TEE EDT DSE ITS EESSURSEETENE 
Danske Bank reg. nr. 1551 kontonr. 5780160. 
Mærk indbetalingen ,, Indsamling". 

